Miten käyttää täysin hyödyksi Jehovalta tulevia lahjoja?\nLUE Salomonsaarten pidgin aimara albania amerikkalainen viittomakieli amhara angolalainen viittomakieli arabia argentiinalainen viittomakieli armenia atšoli azeri azeri (kyrill.) bassa (Kamerun) baškiiri bengali bicol brasilialainen viittomakieli bulgaria bulu cebuano chichewa chileläinen viittomakieli chitonga (Malawi) chitumbuka chiyao ecuadorilainen viittomakieli efik englanti espanja espanjalainen viittomakieli eteläafrikkalainen viittomakieli fidži georgia guarani gudžarati gun hausa heprea hiligaino hindi hiri-motu hollanti ibanag igbo iloko indonesia islanti isoko italia italialainen viittomakieli japani japanilainen viittomakieli joruba kannada katalaani ketšua (Bolivia) kiina (mandariini; perint.) kiina (mandariini; yksink.) kiinalainen viittomakieli kikamba kikuju kinjaruanda kirgiisi kiribati kirundi kolumbialainen viittomakieli korea kreikka kroatia kurdi (kurmandži) (Kaukasus) kurdi (kurmandži) (kyrill.) latvia lhukonzo liettua luganda luo macua makedonia malagassi malaiji malajalam marathi maya meksikolainen viittomakieli mixe mongoli moore ndau ndebele (Zimbabwe) nepali nigerianpidgin norja nyungwe okpe oromo osseetti pandžabi pangasinan papiamento (Curaçao) persia perulainen viittomakieli portugali puola puolalainen viittomakieli ranska romania runjankore ruotsi saksa saksalainen viittomakieli samoa sango sapoteekki (Tehuantepec) sena serbia serbia (latin.) sidama sinhala slovakki sloveeni sranantongo suomalainen viittomakieli suomi swahili tadžikki tagalog tamili tanska tataari telugu tetun dili thai tigrinja tiv tok-pisin tshwa turkki turkmeeni tuvalu twi tzotzil tšekki tšuvassi ukraina unkari urdu urhobo uzbekki venezuelalainen viittomakieli venäjä vietnam viro waray-waray wolaita zande šona\n”Minä, Jehova, olen sinun Jumalasi, joka opetan sinua hankkimaan hyötyä itsellesi.” (JES. 48:17)\nLAULUT: 117, 114\nMiksi voisimme jäädä paitsi joistakin hengellisistä lahjoista?\nMitkä ehdotukset auttavat meitä hyötymään kaikista Raamatun osista?\nMiten voimme hyötyä nuorille ja suurelle yleisölle suunnatusta aineistosta?\n1, 2. a) Mitä Jehovan todistajat ajattelevat Raamatusta? b) Mistä Raamatun osasta sinä pidät erityisesti?\nJEHOVAN TODISTAJAT rakastavat Raamattua. Se antaa luotettavaa opastusta ja tarjoaa lohdutusta ja toivoa (Room. 15:4). Emme pidä Raamattua kokoelmana ihmisten ajatuksia vaan, ”niin kuin se todella on, Jumalan sanana” (1. Tess. 2:13).\n2 Epäilemättä meillä kaikilla on Raamatun osien joukossa omat suosikkimme. Jotkut pitävät erityisesti evankeliumeista, jotka maalaavat kauniin kuvan Jehovan persoonallisuudesta hänen Poikansa välityksellä (Joh. 14:9). Toiset ovat kiintyneet Raamatun profeetallisiin kirjoihin – kenties Ilmestyskirjaan, jonka avulla voi luoda silmäyksen ”siihen, minkä täytyy pian tapahtua” (Ilm. 1:1). Ja kukapa meistä ei olisi saanut lohtua psalmeista tai hyötynyt Sananlaskujen kirjan käytännöllisistä neuvoista? Raamattu on tosiaan kirja kaikille ihmisille.\n3, 4. a) Miten suhtaudumme julkaisuihimme? b) Mitä sellaisia julkaisuja saamme, jotka on tarkoitettu erityisryhmille?\n3 Koska rakastamme Raamattua, rakastamme myös siihen perustuvaa kirjallisuuttamme. Arvostamme esimerkiksi sitä hengellistä ravintoa, jonka saamme kirjojen, kirjasten, lehtien ja muiden julkaisujemme muodossa. Tiedämme, että nämä Jehovalta tulevat lahjat auttavat meitä pysymään hengellisesti valppaina, hyvin ravittuina ja ”terveinä uskossa” (Tit. 2:2).\n4 Niiden julkaisujen lisäksi, jotka on suunnattu Jehovan todistajille yleensä, saamme erityisryhmille kohdistettua raamatullista aineistoa. Jotkin julkaisut on suunniteltu siten, että niistä on apua erityisesti nuorille, kun taas toiset hyödyttävät heidän vanhempiaan. Suuri osa painetusta ja verkkosivustollamme julkaistusta aineistosta on valmistettu varsinkin todistajiin kuulumattomille. Tämä hengellisen ravinnon runsaus muistuttaa meitä siitä, että Jehova on pitänyt lupauksensa ”valmistaa kaikille kansoille – – pidot runsasöljyisistä ruokalajeista” (Jes. 25:6).\n5. Mitä Jehova varmasti arvostaa?\n5 Todennäköisesti useimmat meistä toivoisivat, että meillä olisi enemmän aikaa Raamatun ja siihen perustuvien julkaisujen lukemiseen. Jehova varmasti arvostaa pyrkimyksiämme ”ostaa sopiva aika” säännölliseen Raamatun lukemiseen ja henkilökohtaiseen tutkimiseen (Ef. 5:15, 16). On myönnettävä, ettemme ehkä aina pysty syventymään kaikkeen saatavilla olevaan hengelliseen ravintoon yhtä hyvin. Meidän on kuitenkin varottava erästä salakavalaa vaaraa. Mikä se on?\n6. Mikä voisi saada meidät jäämään paitsi joistakin Jehovalta tulevista lahjoista?\n6 Vaarana on, että voisimme jäädä paitsi joistakin hengellisistä lahjoista, koska oletamme, etteivät ne ole meitä varten. Mitä jos jokin Raamatun osa ei näytä sopivan meidän tilanteeseemme tai jos emme kuulu siihen kohderyhmään, jolle jokin julkaisu on erityisesti suunnattu? Onko meillä tapana vilkaista tällaista aineistoa vain ohimennen – tai jopa jättää se kokonaan väliin? Siinä tapauksessa saattaisimme jäädä vaille tietoa, josta olisi meille paljon hyötyä. Miten voimme välttyä lankeamasta tähän ansaan? Meidän jokaisen tulee ennen kaikkea muistaa, että hengelliset lahjamme ovat lähtöisin Jehovalta. Hän sanoi profeetta Jesajan kautta: ”Minä, Jehova, olen sinun Jumalasi, joka opetan sinua hankkimaan hyötyä itsellesi.” (Jes. 48:17.) Tarkastelemme nyt kolmea ehdotusta, jotka auttavat hyötymään kaikista Raamatun osista ja tarjolla olevasta monipuolisesta hengellisestä ravinnosta.\nMITEN HYÖTYÄ RAAMATUN LUKEMISESTA?\n7. Miksi meidän on luettava Raamattua avoimin mielin?\n7 Lue avoimin mielin. Jotkin Jumalan sanan osat kyllä tarkoitettiin alun alkaen jollekin tietylle yksilölle tai ryhmälle, mutta apostoli Paavalin sanojen mukaan ”koko Raamattu on Jumalan henkeyttämä ja hyödyllinen” (2. Tim. 3:16). Siksi meidän on luettava tuota kirjaa avoimin mielin. ”Lukiessani Raamattua yritän muistaa, että yhdestä kohdasta voidaan oppia monia asioita”, eräs veli sanoo. Hän lisää: ”Tämän muistaminen kannustaa minua katsomaan pintaa syvemmälle.” Ennen Jumalan sanan lukemista meidän on hyvä rukoilla vastaanottavaista mieltä sekä viisautta, jotta ymmärtäisimme, mitä Jehova haluaa meille opettaa. (Esra 7:10; lue Jaakobin kirjeen 1:5.)\nHyödytkö Raamatun lukemisesta täysin määrin? (Ks. kpl 7.)\n8, 9. a) Mitä kysymyksiä voisimme pohtia lukiessamme Raamattua? b) Mitä vanhinten pätevyysvaatimukset kertovat meille Jehovasta?\n8 Esitä kysymyksiä. Lukiessasi Raamattua pysähdy aika ajoin miettimään esimerkiksi seuraavia kysymyksiä: Mitä nämä jakeet kertovat minulle Jehovasta? Miten voin soveltaa näitä tietoja omaan elämääni? Miten voin niiden avulla auttaa toisia? Kun pohdimme tällaisia kysymyksiä, saamme varmasti enemmän irti Raamatun lukemisesta. Ajatellaan vaikkapa kristittyjen vanhinten raamatullisia pätevyysvaatimuksia. (Lue 1. Timoteuksen kirjeen 3:2–7.) Koska useimmat meistä eivät palvele vanhimpina, saattaisimme aluksi olla sitä mieltä, että tämä raamatunkohta ei juurikaan sovellu elämäämme. Mutta kun mietimme vastauksia mainittuihin kysymyksiin, huomaamme, että tämä pätevyysvaatimusten luettelo voi hyödyttää meitä monin tavoin.\n9 Mitä nämä jakeet kertovat minulle Jehovasta? Antamalla tämän luettelon pätevyysvaatimuksista Jehova osoittaa, että hän on asettanut nimitetyille veljille korkeat normit. Hän odottaa heidän näyttävän hyvää esimerkkiä ja pitää heitä tilivelvollisina siitä, miten he kohtelevat seurakuntaa, ”jonka hän osti omansa verellä” (Apt. 20:28). Jehova haluaa meidän tuntevan olomme turvalliseksi nimitettyjen alipaimenten huolenpidossa (Jes. 32:1, 2). Vanhinten raamatulliset pätevyysvaatimukset siis muistuttavat meitä siitä, miten paljon Jehova välittää meistä.\n10, 11. a) Miten voimme soveltaa omaan elämäämme sitä, mitä opimme vanhinten pätevyysvaatimuksista? b) Miten voimme auttaa toisia näiden tietojen avulla?\n10 Miten voin soveltaa näitä tietoja omaan elämääni? Nimitetyn miehen tulisi aika ajoin tutkia itseään näiden hengellisten pätevyysvaatimusten valossa ja kiinnittää huomiota seikkoihin, joissa hän voi edistyä. Veljen, joka ”tavoittelee valvojan virkaa”, täytyy tarkastella huolellisesti näitä pätevyysvaatimuksia, sillä hänen tulee parhaansa mukaan pyrkiä täyttämään ne (1. Tim. 3:1). Todellisuudessa jokainen kristitty voi oppia näissä jakeissa luetelluista pätevyysvaatimuksista, sillä useimmat niistä koskevat asioita, joita Jehova odottaa kaikilta kristityiltä. Meidän jokaisen tulisi olla esimerkiksi järkevä ja tervemielinen (Fil. 4:5; 1. Piet. 4:7). Kun vanhimmat osoittautuvat ”laumalle esimerkeiksi”, voimme ottaa heistä oppia ja ”jäljitellä heidän uskoaan” (1. Piet. 5:3; Hepr. 13:7).\n11 Miten voin auttaa toisia näiden tietojen avulla? Valvojien pätevyysvaatimusten avulla voimme auttaa kiinnostuneita tai raamatuntutkisteluoppilaita näkemään, miten Jehovan todistajien keskuudessa palvelevat vanhimmat eroavat kristikunnan papistosta. Lukiessamme näitä vaatimuksia mieleemme saattaa myös muistua, miten paljon oman seurakuntamme vanhimmat tekevät hyväksemme. Sen miettiminen kannustaa meitä pitämään yhä suuremmassa ”arvossa niitä, jotka työskentelevät kovasti” meidän keskuudessamme (1. Tess. 5:12). Ja mitä enemmän ilmaisemme aitoa arvostusta näitä uutteria valvojia kohtaan, sitä enemmän lisäämme heidän iloaan (Hepr. 13:17).\n12, 13. a) Millaisia tietoja voisimme etsiä saatavilla olevia apuvälineitä käyttäen? b) Kerro esimerkki siitä, miten taustatiedot voivat tuoda esille opetuksia, jotka eivät ole heti ilmeisiä.\n12 Etsi tietoja. Saatavilla olevia apuvälineitä käyttäen voisimme etsiä muun muassa seuraavia tietoja:\nKuka kirjoitti tämän osuuden Raamatusta?\nMissä ja milloin se kirjoitettiin?\nMitä merkittävää tapahtui samoihin aikoihin kuin tämä Raamatun kirja kirjoitettiin?\nTällaiset taustatiedot voivat tuoda esille opetuksia, jotka eivät ole heti ilmeisiä.\n13 Hyvä esimerkki on Hesekielin 14:13, 14, jossa sanotaan: ” ’Jos maa tekee syntiä minua vastaan toimimalla uskottomasti, niin minä ojennan käteni sitä vastaan ja katkaisen siltä leipävartaat ja lähetän siihen nälänhädän ja karsin siitä pois ihmiset ja kotieläimet.’ ’Ja jos osoittautuisi, että nämä kolme miestä, Nooa, Daniel ja Job, ovat sen keskellä, he vanhurskaudellaan pelastaisivat sielunsa’, lausuu Suvereeni Herra Jehova.” Etsimällä tietoja saamme selville, että tämä Hesekielin kirjan osuus kirjoitettiin noin vuonna 612 eaa. Tuolloin Nooa ja Job olivat olleet kuolleina satoja vuosia, ja Jumala muisti heidän uskollisuutensa. Daniel oli kuitenkin yhä elossa. Hän saattoi olla vähän alle tai vähän yli 20-vuotias, kun hän Jehovan sanojen mukaan oli yhtä vanhurskas kuin Nooa ja Job. Mitä opimme tästä? Jehova panee merkille kaikkien uskollisten palvojiensa – myös suhteellisen nuorten – nuhteettomuuden ja pitää sitä arvossa (Ps. 148:12–14).\nHYÖDY JULKAISUJEN LAAJASTA VALIKOIMASTA\n14. Millä tavoin nuoria varten tehty aineisto auttaa heitä, ja kuinka se voi hyödyttää myös toisia? (Ks. kuva kirjoituksen alussa.)\n14 Samoin kuin meidän on hyödyllistä tutkia kaikkia Jumalan sanan osia, voimme hyötyä myös kaikesta julkaisuissamme tarjolla olevasta hengellisestä ravinnosta. Tarkastellaanpa joitakin esimerkkejä. Nuorille suunnattu aineisto. Nuorille on viime vuosina laadittu paljon aineistoa.  Osa siitä auttaa heitä kohtaamaan painetta koulussa tai selviytymään muista aikuistumisen haasteista. Miten me kaikki voisimme hyötyä tällaisesta aineistosta? Sitä lukiessamme meille selviää, mitä uskolliset nuoremme joutuvat kokemaan. Näin olemme valmiimpia auttamaan ja rohkaisemaan heitä.\n15. Miksi aikuisten kristittyjen tulisi olla kiinnostuneita nuorille suunnitellusta aineistosta?\n15 Monet ongelmat, joita käsitellään nuorille kohdistetussa aineistossa, koskettavat myös muita. Meidän kaikkien täytyy puolustaa uskoamme, hallita tunteitamme, torjua haitallinen vertaispaine sekä karttaa huonoa seuraa ja epätervettä viihdettä. Näitä ja monia muita aiheita on tarkasteltu teini-ikäisille suunnitellussa aineistossa. Tulisiko aikuisten kristittyjen ajatella, että heidän on alentavaa lukea nuorille tarkoitettuja julkaisuja? Ei suinkaan! Vaikka asiat esitetään niissä nuoriin vetoavalla tavalla, niiden tiedot perustuvat ajattomiin Raamatun periaatteisiin. Me kaikki voimme hyötyä näistä hengellisistä lahjoista.\n16. Mitä julkaisumme auttavat nuoria tekemään?\n16 Julkaisumme auttavat nuoria paitsi käsittelemään ongelmia myös kasvamaan hengellisesti ja lähestymään Jehovaa. (Lue Saarnaajan 12:1, 13.) Tästäkin on hyötyä aikuisille kristityille. Esimerkiksi huhtikuun 2009 Herätkää!-lehdessä oli kirjoitus ”Nuoret kysyvät: Miten voin nauttia enemmän Raamatun lukemisesta?”. Siinä oli hyviä ehdotuksia sekä tekstiruutu, joka on mahdollista leikata irti ja säilyttää Raamatun välissä käyttöä varten. Ovatko myös aikuiset hyötyneet tästä kirjoituksesta? Eräs 24-vuotias vaimo ja äiti kirjoitti: ”Raamatun lukeminen on aina ollut minulle vaikeaa. Innostuin tämän kirjoituksen ehdotuksista, ja hyödynnän kaiken aikaa siinä ollutta tekstiruutua. Nyt odotan innokkaasti tilaisuuksia lukea Raamattua. Huomaan, miten Raamatun kirjat ovat keskenään sopusoinnussa ja punoutuvat yhteen kauniin kudelman tavoin. Raamatun lukeminen ei ole koskaan tuntunut näin kiinnostavalta.”\n17, 18. Miten voimme hyötyä suurelle yleisölle kirjoitetun aineiston lukemisesta? Kerro esimerkki.\n17 Suurelle yleisölle tarkoitettu aineisto. Iloksemme on vuodesta 2008 lähtien julkaistu Vartiotornin tutkittavaa numeroa, joka on kirjoitettu pääasiassa Jehovan todistajille. Mutta voimmeko hyötyä myös niiden lehtiemme lukemisesta, jotka on kohdistettu etupäässä suurelle yleisölle? Valaisemme asiaa. Kuvittele, että tapaat valtakunnansalilla ennen esitelmää jonkun, jonka olet kutsunut kokoukseen. Epäilemättä ilahdut siitä. Kuunnellessasi puhetta ajattelet todennäköisesti tuota vierailijaa. Kuuntelet esitelmää ikään kuin hänen korvillaan. Niinpä se rakentaa sinussa uudenlaista arvostusta aihetta kohtaan.\n18 Voimme kokea jotain samankaltaista, kun luemme suurelle yleisölle kirjoitettua aineistoa. Vartiotornin levitettävässä numerossa käsitellään raamatullisia aiheita tavalla, jonka todistajiin kuulumattomat lukijat voivat ymmärtää. Sama pitää paikkansa monista jw.org-verkkosivuston artikkeleista, esimerkiksi niistä, joita on osioissa ”Vastauksia raamatullisiin kysymyksiin” ja ”Usein kysyttyä”. Niitä lukiessamme arvostuksemme tuttuja totuuksia kohtaan syvenee. Saatamme myös oppia, miten selittää uskonkäsityksiämme tuoreilla tavoilla kenttäpalveluksessa. Säännöllisesti ilmestyvän Herätkää!-lehden avulla tulemme entistä vakuuttuneemmiksi siitä, että tosi Jumala on olemassa, ja opimme puolustamaan vakaumustamme. (Lue 1. Pietarin kirjeen 3:15.)\n19. Miten voimme osoittaa Jehovalle kiitollisuutemme hänen lahjojensa johdosta?\n19 Jehova on selvästikin antanut meille runsain määrin lahjoja täyttääkseen ”hengellisen tarpeemme” (Matt. 5:3). Haluamme varmasti edelleen hyödyntää kaikkia saatavillamme olevia hengellisiä lahjoja. Näin osoitamme kiitollisuutemme Jehovaa kohtaan, joka opettaa meitä ”hankkimaan hyötyä itsellemme” (Jes. 48:17).\n^  (kpl 14) Tällaista aineistoa on esimerkiksi kirjan Nuoret kysyvät – käytännöllisiä vastauksia 1. ja 2. osassa sekä palstalla ”Nuoret kysyvät”, jota julkaistaan nykyään ainoastaan verkkosivustollamme.


Myyntiin panostaminen tehostaa koko organisaation toimintaa - MicroEntre- Luotettava asiantuntija yrittäjää lähellä.\nSuomalaisia yrityksiä on tyypillisesti totuttu pitämään tuote- ja tuotekehityspainotteisina, joissa henkilöresurssien panostaminen myyntiin on ollut huomattavan matalalla tasolla. Lisäksi suomalaisia yrityksiä on myös luonnehdittu usein varsin maltillisiksi myyntistrategioissaan. MicroENTRE on ollut mukana Sales is a King -myyntivalmennushankkeessa, jossa yli 30 yritystä osallistui kahden vuoden pitkäjänteiseen, monipuoliseen ja syvälliseen myyntivalmennukseen. Näiden kahden vuoden aikana yritysten myyntitoiminnan focus muuttui huomattavasti. Alussa huomio oli uusasiakashankinnassa ja ajankohtaisissa sekä konkreettisissa myynnin ja mainonnan huolista. Hankkeen lopussa yritysten huomio oli muuttunut enemmän koko organisaation tasoisiin ja jopa toimitusketjua käsitteleviin pohdintoihin. Näitä ovat esimerkiksi ”miten jokainen meidän organisaatiossamme voisi omalla toiminnallaan parhaiten tukea erinomaisen asiakaskokemuksen syntymistä” ja ”miten voisimme omien yrityskumppanien kanssa vieläkin paremmin palvella asiakasta”.\nTämä muutos kertoo siitä syvällisestä ymmärryksestä, että myynti ei ole tyrkyttämistä, vaan aitoa arvon luomista asiakkaalle. Myynnissä oleellista on, että yritys pyrkii aidosti ymmärtämään asiakkaan todelliset tarpeet ja miten nämä tarpeet voitaisiin täyttää. Myynti on myös sitä, että autetaan asiakasta ymmärtämään meidän tarjoama lisäarvo ja miksi yhteistyö, mielellään pitkäaikainen, on ylivoimaisesti paras vaihtoehto asiakkaalle.\nKun myyntiä lähdetään lähestymään kokonaisvaltaisen asiakasajattelun kautta, myynnistä tulee koko organisaation asia. Tällöin koko organisaation valjastetaan tuottamaan myynnillistä lisäarvoa ja parasta asiakaskokemusta. Hankkeeseen osallistuneissa yrityksissä ei siis kehitetty pelkästään myyntiin tyypillisesti liittyviä toimintoja kuten esimerkiksi mainontaa, vaan lähdettiin virtaviivaistamaan koko organisaation toimintaa myynnin edistämiseksi. Tässä oleellista on myynnillinen osaaminen, asiakaskokemuksen kannalta pohditut tehtävänkuvaukset sekä yrityksen sisäinen yhteistyö ja viestintä. Tärkeimpinä tekijöinä ovat kuitenkin myyntiin liittyvä asenne, motivaatio ja rohkeus.\nHankkeen tuloksista poimintoina voidaan nostaa lisäksi esiin mm. seuraavia kohtia:\nTutkimusdata on kerätty Sales is a King -myyntivalmennushankkeessa. Hanke toteuttaa yli 150 myyntivalmennuskoulutusta neljän seutukunnan alueelle vuosina 2018-2021 ja siinä seurataan yritysten myyntikyvykkyyden kehittymistä hankeaikana. Hankkeen päärahoitus tulee Euroopan Sosiaalirahaston ja Pohjois-Pohjanmaan ELY-keskuksen kautta.\nMirja Väänänen, mirja.vaananen@oulu.fi, p. 040 832 1003


Harjoittelu - Akava\nEtusivu Työelämä Työhön Harjoittelu\nTyöharjoittelu on ikkuna työelämään ja omaan alaan\nKäytännön harjoittelujakso on opiskelijalle ikkuna työelämään ja omaan alaan. Saat tietoa harjoittelukäytännöistä ja harjoittelun tavoitteista, sisällöstä ja pituudesta harjoittelusta vastaavilta opettajalta tai muulta henkilökunnalta.\nSelvitä mitä harjoittelu on ja mitä se ei ole\nPerehdy työelämään liittyviin asioihin jo ennen harjoittelun alkua. Selvitä, mitkä ovat vastuusi ja velvollisuutesi harjoittelun aikana. Ota selvää oikeuksistasi harjoittelun aikana.\nKeskustele harjoittelujaksosta ja sen sisällöstä harjoittelusta vastaavan henkilön kanssa viimeistään harjoittelun alkuvaiheessa. On tärkeää, että kaikilla osapuolilla on samansuuntaiset ja yhteisesti sovitut tavoitteet harjoittelulle. Harjoittelun aluksi on hyvä käydä läpi, millaisia tehtäviä harjoitteluun kuuluu, ja mitkä ovat keskeiset tehtävät harjoittelijana.\nVaadi kunnon ohjausta\nOta selvää, kuka on harjoitteluohjaajasi, ja miten hän on käytettävissäsi harjoittelun aikana. Jos harjoitteluohjaaja on harjoittelun aikana paljon poissa työpaikalta tai esimerkiksi vuosilomalla, harjoittelijan ohjaukseen on nimettävä toinen vastuuhenkilö.\nOta selvää omalta harjoitteluvalvojaltasi tai ohjaajaltasi\nmillaiset ovat hyvän harjoittelupaikan kriteerit omassa oppiaineessasi\nmiten ja millaisiin harjoitteluihin voi hakea harjoittelurahaa\nvoiko harjoittelupaikan hankkia itse ja millaisin kriteerein\nota selvää kuka on työpaikan luottamusmies\nMuista tehdä työsopimus\nHarjoitteluajaksi kannattaa aina tehdä työsopimus\nTyösopimukseen pitää kirjata harjoittelujakson pituus, keskeiset työtehtävät, sovellettava työehtosopimus ja harjoittelusta maksettava palkka\nOta selvää, kuka on työpaikkasi luottamusmies\nJos harjoitteluraha ei riitä edes ansiosidonnaisen työttömyysturvan kertymiseen, neuvottele työnantajasi kanssa heidän osallistumisestaan palkkaukseen\nKysy lisää työttömyyskassaan liittymisestä ja työttömyysturvasta omasta ammattijärjestöstäsi.\nJos harjoittelusi on palkatonta\nPidä kiinni siitä, ettet toimi sijaisena vaan harjoittelijana\nPalkaton harjoittelu on työhön tutustumista. Se ei voi sisältää vaativia ja itsenäisesti suoritettavia työtehtäviä, vaan harjoittelija tutustuu työhön ohjaajan opastuksella ja seuraamalla työtä.


Salibandyyn tulee merkittäviä sääntömuutoksia tulevan kauden ajaksi | Sportin Maailma\nSalibandyyn tulee merkittäviä sääntömuutoksia tulevan kauden ajaksi\n11.4.2019 Juho Kojima Salibandy 0\nSalibandyn Suomen Cup muuttuu ensi kaudella. (Arkistokuva)\nSuomen Salibandyliitto ilmoitti kuluvan viikon keskiviikkona, että Kansainväliseltä Salibandyliitolta on saatu lupa aloittaa sääntökokeilu, jossa kokeillaan lyhennettyä peliaikaa ja joukkueiden pelaajamäärän vähentämistä. Muutetut säännöt ovat voimassa tulevan kauden Suomen Cupin yksittäisissä otteluissa,\nTällä kaudella voimassa olevien Suomen Cupin sääntöjen mukaan yksittäisten otteluiden peliaika on 3×20 minuuttia tehokasta peliaikaa. Ensi kautta koskeva kokeilu muuttaa sääntöjä niin, että otteluiden peliaika tulee olemaan 3×15 minuuttia tehokasta peliaikaa. Pelaajien lukumäärää vähennetään nykyisestä 20:sta 17:sta.\n-Käytännössä kokeilujen piirissä Suomen Cupissa on ensi kaudella noin 100-150 ottelua, riippuen kuinka paljon cupiin tulee ilmoittautumisia, Salibandyliiton kilpailupäällikkö Ari Vehniäinen kommentoi liiton tiedotteessa.\nEnsi kaudella toteutuva kokeilu on osa kansainvälistä hanketta, jossa eri maiden omat lajiliitot kokeilevat uudenlaisia sääntöjä. Kansainvälinen Salibandyliitto tekee päätökset uusista pysyvistä säännöistä vuonna 2022.\nVoit lukea muutoksia koskevan tiedotteen kokonaisuudessaan täältä.\nSalibandyliiga palkitsi parhaita - Jarmo Härmä kauden valmentajaksi\nSalibandyliigan Superfinaalissa, naisten ottelun erätauolla palkittiin kauden parhaita. Palkinnot jaettiin niin miesten kuin naisten sarjojen…\nAnnina Rajahuhta loukkasi itsensä – Mustonen epäili aivotärähdystä\nUSA ja Kanada puolivaloillakin välieriin


Uusimmassa Tiede-lehdessä on artikkeli lohikäärmeistä, ja yksi kappale on varattu Tolkienia varten. Kappaleessa puhutaan lähinnä Hobitti-kirjan Smaugista ja kuvaillaan tämän rooli kirjassa lyhykäisesti. Sivulla on tosin myös suuri sivunkorkuinen John Howen piirros Smaugista.\nTodellakin, itsekin olen Tiede-lehden tilaaja, ja hämmästyksen aihehan tämä oli. Positiivinen sellainen. 8)\nLauantaina 30.9. on Suomen Tolkien-seuran syystapaaminen kello 12-15 Tampereella Vuoltsun toisessa kerhohuoneessa Vuolteenkatu 13:ssa. Tapahtuman jatkeena kello 16:30 alkaen on TamFan-tapahtuma, joka järjestetään smial Morelin toimesta Tampereen ylioppilastalolla osoitteessa Kauppakatu 10. Lisätietoja tarjoaa TamFanin kotisivut.\nTamFaniin on saapumassa paikalle myös kontulaisia, rekisteröityneet käyttäjät voivat tutkailla suunnitelmia Kohtauspaikan Tampere-miittikeskustelusta.\nTolkien-seuran sääntömääräinen vaalikokous on puolestaan Helsingissä maanantaina 9.10. kello 18:00 alkaen. Samaiseen yhteyteen on liitetty lokakuinen kuukausitapaaminen. Kokous pidetään HeAT:n kerhohuoneella Domus Academicassa osoitteessa Hietaniemenkatu 14 (D-talon B-rappu). Kokouksessa käsiteltäviä asioita ovat muun muassa puheenjohtajan, hallituksen ja tilintarkastajan valinta tulevalle vuodelle sekä budjetti ja toimintasuunnitelma. Suomen Tolkien-seura toivottaa kaikki yhdistystoiminnasta kiinnostuneet tervetulleiksi, sillä uusille aktiiveille on aina kysyntää!\nTänään alkoivat Turun kirjamessut, jotka jatkuvat koko viikonlopun ajan. Tolkien-fania kiinnostanee WSOY:n osallisuus ja mahdollisuus löytää näytettä Tolkienin maailman karttoja -kirjasta ja -julisteista. WSOY:n osasto on tänä vuonna Raision Kirjan yhteydessä. Allekirjoittanut kaipaakin kommenttia paikalla käyneiltä: löytyykö messuilta Tolkienia?\nLista näytteilleasettajista (PDF)\nTurun Messukeskuksen sivu Kirjamessuista\nHobiteilta vinkkejä tehokkaaseen rakentamiseen\nHelsingin Sanomat kertoo hobittien suosiman asumismuodon olevan ihanteellinen rakennuksen kestävyyden, tiiviyden, lämmönjaon ja valaistuksen kannalta.\nLinkkivinkistä kiitokset Satekaille!\nHuom. Tämä on keskustelun alkuperäinen aloitusviesti. Myöhemmin ketjuun on liitetty vanhempia viestejä Tolkien-elokuvat-huoneesta (alun perin entisestä uutishuoneesta).\nNerwen (keskustelussa Satunnaisia Tolkien-huomioita maailmalta) sanoi:\nS-kauppojen "Yhteishyvä"-lehdessä (3/2008) on uusi "Klassinen koti" -sarja. Tässä numerossa on jakso "Juhlallisesti - Jugend"


Kittilässä uudet kuntapäättäjät aloittivat hyllytettyjen tilalla – ylivarovaisuuden pelätään hidastavan päätöksentekoa | Yle Uutiset | yle.fi\nKunnanvaltuustoon nousi 11 uutta päättäjää virkarikoksista syytettyjen tilalle. Ensimmäisessä kokouksessa jääviysasioita tarkistettiin Kuntaliiton lakimieheltä kesken kokouksen.\n23.8.2018 klo 16.52\nKittilän kunnanvaltuuston varapuheenjohtaja Yrjötapio Kivisaari (kesk.) ei pidä lakikirjaa mukana valtuustokokouksessa. "Mutta iPad on, josta pystyy tarvittaessa surffaamaan ja lakipykäliä lukemaan."Annu Passoja / Yle\nKittilän kunnanvaltuustosta vaihtui kolmasosa kun valtiovarainministeriö hyllytti virkarikoksista syytetyt kuntapäättäjät kesäkuussa. Kunnanhallituksen jäsenistä vaihtoon meni yli puolet. Puheenjohtajistoa muuttunut tilanne arveluttaa.\n– Paljon hiljaista tietoa poistui, kun valtuutettuja hyllytettiin ja nyt kun budjettikausi lähenee, niin on aika huolestuttavaa kun vanhaa tietoa ei välttämättä ole uusilla valtuutetuilla, sanoo valtuuston varapuheenjohtaja Yrjötapio Kivisaari (kesk.).\nUusia valtuutettuja taas tuntuu huolestuttavan se, meneekö kaikki nyt pykälien mukaan ja niin, ettei riskiä virkarikossyytteistä ole. Kuntaliiton lakimiehelle soitettiinkin kesken kokouksen maanantaina kun valtuusto kokoontui ensi kerran uusin voimin.\n– Siellä oltiin jääväämässä tietyssä asiakohdassa ihmisiä aivan turhaan pois päätöksenteosta. Uskon, että haasteita tulee myös tulevaisuudessa vastaavanlaisessa tilanteessa. Päättäjät alkavat olla ylivarovaisia ja se saattaa hidastaa päätöksentekoa, eikä se ole sitä miten politiikan pitäisi normaalisti toimia, Kivisaari sanoo.\nKittilän valtuutetuille laaditaankin parhaillaan selkeämpiä ja tarkempia ohjeita siitä, miten jääviystilanteissa tulisi toimia. Samoin täsmennetään, missä tilanteissa valtuutettu jättää eriävän mielipiteen. Kivisaaren mukaan Kittilässä on tullut tavaksi jättää se aina, kun äänestyksessä tulee häviö.\nUudeksi päättäjäksi keskustan varavaltuutetun paikalta noussut Maarit Niskanen kertoo selailleensa Valtuutetun käsikirjaa, mutta hän toivoo kovasti myös koulutusta valtuustotyöhön. Koulutuspäivää odotellessa Niskanen aikoo kuunnella kokeneempia.\nMaarit Niskanen haluaa edistää kylätalon rakentamista Kittilän kirkonkylälle. Muitakin ajatuksia on, ja siksi Niskanen toivoo oppivansa valtuustoaloitteen teon mahdollisimman pian.Annu Passoja / Yle\n– Luotan ihmisiin, jotka ovat tehneet tämäntyyppistä työtä pidempään, että he pitävät uusista huolta ja antavat hyviä ohjeita. En minä hirveästi pelkää, mutta olo on varovainen.\nNiskanen oli ensimmäistä kertaa kuntavaaliehdokkaana viime vaaleissa, joissa sai 27 ääntä. Varavaltuutettuna hänet on kutsuttu joitakin kertoja päättämään yksittäisistä Kittilän asioista. Varavaltuutettujen joukossa on myös kokeneempia, jotka eivät näe mitään ongelmaa siinä, että niin suuri osa valtuustosta vaihtuu kesken vaalikauden.\nSyytetyt tuskin palaavat tällä vaalikaudella\nKuopiosta Kittilään kuusi vuotta sitten muuttanut Niskanen toivoo rauhallista yhdessä tekemistä ja kunnioittavaa käytöstä. Yhteishengen parantumista odottaa myös pelon ilmapiiristä puhuva Kivisaari.\n– Se mitä täällä Kittilässä on nähty, että keskusteluyhteys on katoamassa ja tilalle tulevat syytökset ja tutkintapyynnöt ja kiusaamisilmoitukset, niin se on hyvin poikkeuksellista politiikassa, Nurmijärvellä kuntapoliitikkona aikoinaan aloittanut Kivisaari sanoo.\nVirkarikossyytteiden puinti Lapin käräjäoikeudessa alkaa syyskuussa. Kivisaari varautuu siihen, että oikeusprosessi kestää mahdollisine valituksineen niin kauan, ettei hyllytettyjä päättäjiä enää tällä valtuustokaudella nähdä Kittilän valtuustosalissa.\nLuottamuksen palauttaminen valtuuston sisällä vie pitkään, ja kuntalaisetkin pitäisi vakuuttaa siitä, että päätöksenteko toimii. Kittilässä suunnitellaankin nyt valtuustokokousten lähettämistä suorana netissä, kuten esimerkiksi naapurikunnassa Kolarissa tehdään.\nKittilän kunnanvaltuustossa on 27 valtuutettua.Annu Passoja / Yle\nKittiläkunnanvaltuustotkuntapolitiikkavirkavirheetVirasta pidättäminenTunturi-Lapin seutukuntakunnatLapin maakunta\nKaupungin varjoissa lymyää vihattu ja älykäs rotta, joka on pitänyt ihmistä pilkkanaan vuosisatoja – "Alamme olla altavastaajina"


Suomen napa jatkaa kasvuaan - INFRA\n5.5.2021 | INFRA ry | INFRAn keskustoimisto, Uusimaa\nTeksti: Sari Okko Kuvat: Vantaan kaupunki\nSuomen neljänneksi suurin kaupunki on yksi Suomen suurimmista koronaiskun vastaanottajista. Lentoliikenne on pudonnut noin 90 ja rahtiliikenne noin 70 prosenttia. Kun aiemmin kaupunkiin laskeutui päivässä 60 000 henkilöä, nyt vastaava luku on 700.\n”Lento- ja muun liikenteen supistumisella on huomattava vaikutus muun muassa matkailu- ja ravitsemusalaan. Vantaan lentokentän lähellä on Suomen suurin hotelli ja toinenkin oli suunnitteilla, mutta nykytilanteen takia investointi on siirtynyt hamaan tulevaisuuteen”, Vantaan kaupunginjohtaja Ritva Viljanen kertoo.\nRakentaminen on silti pitänyt pintansa. Viime vuonna valmistui 2917 uutta kotia. Asetettu 2600 asunnon tavoite siis ylitettiin. Ennätys tehtiin vuonna 2019, jolloin rakennettiin 5014 uutta asuntoa. Tekemistä riittää edelleen, sillä 3917 uutta rakennuslupaa on jo myönnetty viime vuonna.\nLähellä ihmisiä, yrityksiä ja luontoa\nVantaan väestömäärä on kasvanut neljän viime vuoden aikana noin 5000 henkilöllä vuodessa. Viime vuonna kasvu hidastui, mutta koronasta huolimatta väkimäärä kasvoi 3500 henkilöllä.\n”Vantaan suuri menestystarina liittyy liikenneyhteyksiin, jollaisia ei ole missään muualla. Vantaa on Suomen napa, jossa pääsee ja jota kautta pääsee helposti mihin tahansa. Vantaalle myös yritysten on helppo tulla: meillä on tilaa rakentaa ja palvelut ovat kunnossa”, Viljanen kiteyttää.\nErityisiin valttikortteihin kuulu luonto, johon jokaisella vantaalaisella on vain 300 metrin matka. Tästä läheisyydestä aiotaan Viljasen mukaan pitää kiinni, vaikka kaupunki on jo vuosia kasvanut Suomen kaupungeista ripeimmin. Nyt kasvu tiivistyy uusien alueiden rakentamisen sijaan sisäänpäin.\nLaajaa ja kestävää kehittämistä\nJos Vantaalla rakennetaan vilkkaasti uutta, kaupungissa tehdään paljon myös purkavaa täydennysrakentamista. Uudistumisen voimasta kertoo muun muassa valtakunnallinen Elävät Kaupunkikeskustat (EKK) ry:n myöntämä kaupunkikeskustapalkinto 2019.\n”Saimme palkinnon ennakkoluulottomasta, rohkeasta ja harvinaisen laaja-alaisesta kehittämistyöstä, jota tehdään samaan aikaan kahdeksalla alueella: Kivistössä, Aviapoliksen alueella, Tikkurilassa, Jokirannassa, Kuusijärvellä, Korsossa, Koivukylässä ja Myyrmäessä”, Viljanen iloitsee.\nUusia jätti-investointeja edustaa Vantaan ratikka, joka vahvistaa joukkoliikennettä ja kaupungin kestävää kasvua. Jos kaikki menee suunnitelmien mukaan, pikaraitiotie liikuttaa noin 82 000 matkustajaa päivässä vuonna 2028. Valtio on myöntänyt 400 miljoonan euron hankkeelle 30 prosentin tuen suunnitteluvaiheeseen.\nHelmikuussa Viljanen kuvaili Helsingin Sanomille, miten puhelin alkoi soida yhä tiuhemmin rakennuttajien ja investoijien kiinnostuessa hankkeesta. ”Viikon aikana olen keskustellut kahden eri investorin kanssa, jotka kaavailevat isoja, siis korttelin kokoisia hankkeita. Heille on olennaista etsiä paikkoja ratikkareitin varrella”, hän kertoi lehdessä.\nViime vuonna Vantaa investoi katuihin, puistoihin ja toimitiloihin yli 100 miljoonan euron edestä. Kokonaisinvestoinnit olivat yhteensä 144 miljoonaan euroa. Yksityisistä investoinneista ei ole tarkkaa lukua, mutta koronan takia niidenkin määrä putosi.\n”Monia hankkeita peruuntui tai siirtyi, kun elinkeinoelämä meni selviytymismoodiin. Syksyllä pitkäaikaistyöttömyys lähti kasvuun, mikä kirpaisi erityisesti maahanmuuttajia ja nuoria, joiden molempien työttömyys kasvoi sadalla prosentilla.”\nVaikka elvytettävääkin riittää, tulevaisuus kertoo kasvusta. ”Neljä vuotta sitten päätimme, että omat investoinnit eivät saa ylittää 500 miljoonaa euroa. Nyt investointikehys on jäänyt ahtaaksi, joten seuraavalla valtuustokaudella olisi perusteltua nostaa investoinnit 600 miljoonaan euroon.”\nAsukasluku: 237 000\nNettoinvestoinnit: 143 M€\nVuosikate: 167 M€\nTulos: 55,1 M€\nTaseen ylijäämä: 459 M€\nTaseen loppusumma: 2054 M€\nVeroprosentti: 19 %\nLainamäärä: 3618 € / asukas\nTyöttömyys: 14,7 %\nPääelinkeinot: tukku- ja vähittäiskauppa, kuljetus- ja varastointi, teollisuus, hallinto- ja tukipalvelut\nSlogan: Rohkea ja rento Vantaa


Esittämisestä yhdessä tekemiseen | TIVIA\nDigitaalisen työskentelyn laatu paranee, kun panostetaan puhumisen sijasta osallistujiin ja esittämisen sijasta yhdessä tekemiseen. Tässä auttavat työskentelyn rakenne, monipuoliset tiedonrakentelun ja näkyväksi tekemisen tavat, selkeä viestiminen ja luottamuksellinen ilmapiiri. Palaverit, koulutukset ja kehittämistyö ovat kokeneet muodonmuutoksen, kun työpaikkojen tapaamiset siirtyivät koronaviruksen vuoksi verkkoon. Kuten opetusalan digiloikassa, sujuvinta on ollut organisaatioissa, joissa jo ennen koronavirusta oli rutiinit verkkopalavereihin, yhteiskirjoittamiseen ja ideointiin digitaalisin työvälinein. Moni on myös kiitellyt oman työpaikkansa nopeutta ottaa käyttöön uusia työtapoja, kun tilanne on sitä vaatinut.\nVerkossa voidaan työskennellä yhdessä samaan aikaan ja eriaikaisesti. Tyypillisesti samanaikaisesti (synkroninen) työskennellään verkkotapaamisessa, jossa on lyhyitä alustuksia, sekä pari- tai ryhmätyöskentelyä yhteisen tehtävän parissa. Eriaikaisesti (asynkroninen) työskennellään tapaamisten välillä yhteisellä verkkotyöskentelyalustalla. Opettele hyödyntämään vuorovaikutteisia aktiviteetteja, kuten yhteiskirjoittamista, keskusteluja, kyselyjä, mindmappeja, online whiteboardeja ja äänestyksiä, sekä tallentamaan sisältöjä helposti löydettäviin paikkoihin. Koulutuksilla, strategiaprosesseilla ja projekteilla on hyvä olla omat ympäristöt, joissa niiden parissa pystytään työskentelemään aidosti yhdessä. Tällaisina voivat toimia yritysten pilvipalvelut ja muut vuorovaikutteiset verkkoympäristöt. Kun sisällöt ja aktiviteetit ovat organisoidusti tallessa, on samanaikainen ja eriaikainen työskentely digitaalisesti helpompaa. [caption id="attachment_50511" align="aligncenter" width="1000"] Rakenne ja prosessi (kuva: Howspace)[/caption] Kokonaisuuksilla on hyvä olla nimettyjä vetäjiä, jotka huolehtivat digitaalisista sisällöistä ja aktiviteeteista, sekä niihin liittyvästä viestimisestä sovitun porukan kesken. Tapaamisten vetovastuut voivat vaihdella, samoin eriaikaisen työskentelyn fasilitointivastuu. Osallistava digitaalinen työskentely vaatii ennakointia, hyvää suunnittelua ja jatkuvaa viestintää, joka voi tuntua kuormittavalta, jos ei ole siihen tottunut. Tehkää siis yhteistyötä.\nEtänä oppimisen ja työskentelyn ei pitäisi olla hahmoton verkkopalaverisuma. Opettele soveltamaan fasilitoinnin ja opetuksen maailmasta tuttua “ennen, aikana, jälkeen” -rakennetta. Tässä “aikana” tarkoittaa virtuaalista kasvokkain tapaamista. Pohdi, mitä kannattaa työstää jo ennen varsinaista tapaamista, jotta arvokas yhteinen aika ei kuluisi epäolennaisuuksiin. Tavoitteen konkretisointia voidaan tehdä yhdessä, jolloin osallistujat ovat jo valmiiksi sitoutuneempia työskentelemään tavoitteen saavuttamiseksi. Pienetkin ennakkotehtävät auttavat orientoitumaan tekemiseen, ja niitä voitte tarvittaessa suunnitella yhdessä. Kerro tulevan virtuaalitapaamisen tavoite, sisältö ja tiedossa olevat aktiviteetit etukäteen osallistujille. Käytä verbejä: tavataan, kuunnellaan, katsotaan, pohditaan, keskustellaan, ideoidaan, kiteytetään, äänestetään, päätetään jne. Näin osallistujat tietävät, mitä heiltä odotetaan.\nSuunnittele aktiviteetit, joita tapaamisen aikana tehdään tavoitteeseen pääsemiseksi. Näitä voivat olla mm. kuulumisten ja tunnelmien vaihtaminen, tapaamisen tavoitteen, sisällön ja aikataulun kertaaminen, ennakkotehtävän purku, alustus aiheesta, pari- tai ryhmätyöskentely, toiminnan kiteytys, ohjeet jatkoa varten ja palaute. Suunnittele tapaaminen kuitenkin niin, että kohtaamisissa säilyy väljyys – on aikaa ajatella. Pohdi jo etukäteen, minne muistiinpanot, ideat ja keskustelut tallennetaan, jotta niitä voi palata jatkotyöstämään tapaamisten jälkeen. Muista kerätä palautetta, jotta pystytte yhdessä kehittämään työskentelyä vielä paremmaksi. Mahdollista myös epävirallisemmat, rakenteettomat tapaamiset. Näitä voivat olla esimerkiksi aamukahvitapaamiset, lyhyet sparrauskeskustelut tai erilaiset digivisailut pienen porukan kesken. Ne antavat ilmaa arjen keskelle ja mahdollisuuden tärkeälle vuorovaikutukselle ja oppimiselle ilman tiukkoja tavoitteita.\nTurvallinen ja luottavainen ilmapiiri on aktiivisen työskentelyn elinehto verkkoympäristöissä. Kun esittelet itsesi vetäjänä videolla tai kuvan ja tekstin avulla, voit olla varma, että muutkin rohkaistuvat kertomaan itsestään. Kysy porukalta ennakkoon motivaatiota osallistua tapaamiseen tai pyydä vastauksia kysymyksiin, joilla saat näkyviin käsityksiä ja ajatuksia aiheesta. Näin tiedät, mistä lähteä liikkeelle. Mahdollisuus anonyymiin vastaamiseen voi parantaa osallistumista. Videoiden ja äänen käyttöön tottumiseen auttavat vapaamuotoiset jäänmurtajat ja toistot. Ottakaa tavaksi tervehtiä toisianne aina videokuvat päällä. Mikäli verkkoyhteys ei salli osallistujille jatkuvaa videon käyttöä, niin ainakin vetäjien tulisi pitää omat videonsa päällä koko ajan. Aloitus- ja lopetusfiiliksiä voidaan kysellä kirjoittaen chatissä, kuvien avulla tai jakamalla omaa päivää kuvaava adjektiivi, verbi tai metafora. Vetäjän puheen ja kirjoittamisen tyyli tarttuu osallistujiin. Jos toivot rentoa ilmapiiriä, yritä viestiä rennosti. Yleisin puute verkkotapaamisissa ja -koulutuksissa on vuorovaikutuksen vähyys. Anna aikaa ajattelulle, kirjoittamiselle, keskustelulle ja muistiinpanojen tekemiselle. Kun haluat osallistujien tuottavan ajattelua ja ideoita, kysy hyvä kysymys, laita ajastin päälle, pysy itse hiljaa ja puhu vasta kun antamasi aikaraami on kulunut umpeen.\nVinkkejä verkkokoulutukseen löytyy myös Etäopetuksen näytön paikka -oppaasta, joka keväällä 2020 laadittiin IT-kouluttajat ry:n aloitteesta tutkintokoulutusta varten ja vietiin Wikikirjastoon. https://okf.fi/etaopetuksennaytonpaikka\n# digitalisaatio koulutus


Pia Nykänen | syketribe.fi\nTmi Pia Nykänen\nOlen fysioterapeutti, koulutettu ja lisensoitu personal trainer. Minulla on yli 20 vuoden kokemus erityisryhmistä sekä fysioterapeuttina että liikunnanohjaajana.\nAsiakkaan kokonaisvaltainen huomioiminen ja hyvinvointi ovat minulle tärkeitä.Valmentajana minun tehtävä on auttaa sinua löytämään juuri sinulle sopiva tapa liikkua ja auttaa saavuttamaan tavoitteesi, oli tavoitteenasi sitten liikunnan aloittaminen tai lisääminen, peruskunnon kasvattaminen, painonpudottaminen tai elämäntapamuutos. Matka voi olla pitkä ja kivikkoinen, mutta antoisa ja palkitseva kohti tavoitettasi.\nfysioterapia harjoittelu kotona iäkkäiden harjoittelu juoksu Kehonhuolto ja Foam roller kestävyysharjoittelu koulutukset ja luennot lasten ja nuorten liikunta kuntosali kuntoutus painonhallinta ja painonpudotus personal trainer selkäongelmat\nPirkkala Tampere Etävalmennus Kangasala Nokia


Työympäristön kehittäminen Archives | Poutaworks\nTietotyö, Trendit, Työympäristön kehittäminen\nTyöympäristön kehittäminen ei onnistu vain panostamalla sisustussuunnitteluun\nTyöympäristön kehittäminen ja erityisesti tietotyön optimointi on nyt pinnalla. Aiheesta löytyy runsaasti tutkimuksia – ja asian voi kiteyttää sanomalla, että tietotyön sujuvuutta ei voi parantaa vain sisustamalla tilat ‘nätiksi’.\nTietotyö, Työympäristön kehittäminen\nModerni työympäristö – viisi vinkkiä työympäristön saattamiseksi yrityksen menestystä tukevaksi\nNyt ei ole tarkoitus puhua toimitilan sisustussuunnittelusta perinteisessä mielessä, siis trendiväreistä tai uusimmista pintamateriaaleista, vaan esitellä tekijöitä, jotka mahdollistavat yrityksiä luomaan mahdollisimman hedelmällisen työskentely-ympäristön tulevaisuuden muuttuvia työkäytänteitä ajatellen – ja siten mahdollistaa yrityksen menestymisen.\nTietotyö, Trendit, Työntekijäkokemus, Työympäristön kehittäminen\nViiden kohdan katsaus hyvän toimitilan perusominaisuuksiin.\nKäyttäjäkeskeinen suunnittelu, Työympäristön kehittäminen\nOsallistava tilasuunnittelu alkaa datasta ja kohtaamisesta\nPoutaworks piti toimitilan kehitystyöpajan Silverbucketin henkilöstölle heidän toimitilaa koskevan sisustussuunnitteluprojektin aluksi. Työpajan jälkeen toimitilan ilme viimeisteltiin – lisäksi taukotilasta tehtiin erityisen toimiva. Tästä artikkelista voit lukea lyhyesti, mitä osallistava tilasuunnittelu -työpaja piti sisällään ja mitä sillä saavutettiin. Projektista julkaistaan myöhemmin kuvat tilamuutoksen jälkeen.\nTyöntekijäkokemus, Työympäristön kehittäminen\nTyöntekijäkokemus: millä tavalla erottaudut muista?\nIt-alan osaajista on kova pula erityisesti Tampereen alueella. Kun palkkaus, etätyömahdollisuus ja hyvät perustyövälineet ovat jo alan standardi, on yrityksillä kova työ yrittää keksiä sitä omaa erottautumistekijää ja parantaa työntekijäkokemusta. Voisiko toimitilalla erottautua? Voisiko sillä synnyttää positiivisen muistijäljen?


Topic: fixupaisti a haluis tietää | Pokeritieto\nfixupaisti a haluis tietää\nHome › Forums › Pokeristrategiat › Texas Holdem Fixed Limit $3/$6 max › fixupaisti a haluis tietää\nThis topic has 17 replies, 12 voices, and was last updated 12.4.2010 klo 07:23 by Tirppa.\n11.4.2010 at 16:20 #665214\nSiks ku on niin hyvät oddsit, että kannattaa kasvattaa pottia ja tsekreissulla siihen on oiva tilaisuus. Sitä paitsi, jos vihuilla ei oo ässää, ne usein kippaa turnilla ui, jos hero jatkaa lyömistä. Ja jos ei kippaa, niin outtejahan meillä siis riittää.\n11.4.2010 at 16:53 #665221\nJos flopin cc ja turnin koittaa cr osuessa, niin on myös riskinä että utg checkaa perässä. Kun on hyvä equity kahta vastaan, niin laitetaan sitä rahaa sisään vielä kun varmasti saadaan ja otetaan samalla aloite.\n12.4.2010 at 07:23 #665377\nJuurikin näin, limitissä tätä pottia ei voida voittaa UI jos ei oteta flopilla aloitetta. Vaihtoehtona toki venata turnille ja semibluffata turni, mutta näkisin flopin c/r parempana pelinä. On käsiä jotka (teoriassa) vihun pitäisi puottaa flopilla, mutta eivät pääse enää irti turnilla osuessaan pariin (Qx/Jx-kädet)


Englannin kielisessä laskussa kenttien nimet eivät... - Visma Community\nEnglannin kielisessä laskussa kenttien nimet eivät mahdu näkyviin\nEnglannin kielisessä laskussa kentät reference ja due date eivät mahdu niille varattuun tilaan.\nLisäksi valittaessa laskun valuutaksi USD, laskulle tulostuu Eur loppusumman kenttään.\nTilisiirto-osa on tehty kotimaisia standardeja noudattaen, sitä ei ole tarkoitus käyttää ulkomaisessa laskutuksessa. Ulkomaille lähetetään b2b-lasku, eli ilman tilisiirto-osaa.\nItse laitan myös englannin kieliset laskut samalla laskupohjalla jos laskutusvaluuttana on eurot. Ilman tilisiirto-osaa oleva lasku on tällähetkellä epäselvä ja johtaa lähes aina lisäkysymyksiin pankkitiedoistamme yms. Valitettavasti muussa valuutassa laskutettavat täytyy lähettää ilman tilisiirto-osaa, koska tulostus ei osaa vaihtaa oikeassa alanurkassa olevaa 'Eur' otsikkoa...\nLasku näyttäisi siistimmältä jos 'reference' ja 'due date' solut olisi rivitetty kahdelle riville. Olisiko tämä mahdollista?\nValitettavasti ongelmaksi muodostuu tekstikenttä "Reference". Due daten saa tarvittaessa sopimaan ruutuun, mutta reference on yhtenäinen sana, eikä siksi rivity tai mahdu kenttään. Tutkimme tilannetta vuoden vaihduttua. Samassa yhteydessä on tarkoitus tutkia mahdollisuutta muuttaa tuo tilisiirto-osan valuuttateksti noudattamaan laskulla käytetyn valuutan lyhennettä.


Nuorten kesätoiminta - Peppi\nToimintamuodot / Nuorten kesätoiminta\nPePPi-hankkeen Pohjois-Karjalan pilottialueella toteutettiin 12-18 –vuotiaiden nuorten kesätoimintaa. Kesätoiminnassa nuoret suunnittelevat tekemistä, jota he toteuttavat lapsille. Nuoret ovat tehneet muun muassa kasvomaalausta, pitäneet satunurkkausta ja toimineet ohjaajina polkuautopihalla.\nKaikki toimintaan mukaan lähtevät nuoret kutsuttiin ns. valmennuspäivään, jossa käytiin läpi kesätoiminnan reunaehtoja ja ryhmäytettiin nuoria. Työntekijä tai harjoittelija osallistui kesätoimintaan nuorten kanssa, jolloin hänen oli mahdollista keskustella nuorten kanssa henkilökohtaisesti ja näin rakentaa turvallista ja luottavaista ilmapiiriä toimintaan.\nKesän aikana on ollut 20-25 noin neljän tunnin mittaista toimintapäivää ja toimintaan on osallistunut noin kymmenen nuorta kesässä. Mukana on ollut mahdollista olla kaikkina päivinä, mutta korvauksen saadakseen nuorten on täytynyt osallistua ainakin kahteen päivään. Toimintaa on järjestetty teatterin toiminnallisella väliaikapisteellä, Vesikiertueen messupisteellä ja Joensuun Perheentalolla.\nMitä toiminnan järjestäminen vaatii:\npaikka, jossa toteuttaa toiminta\nnuorten rekrytointi, verkostot\ntoiminnan ohjaaja (ammatillinen ohjaus)\nnuorten motivointi ja osaamisen kartoittaminen\npienen taloudellisen resurssin matkakuluja ja kannustinrahaa varten (esim.10 nuorta 500e kannustinraha + matkakorvaukset)\nKesätoiminnasta on saatu monia hyviä kokemuksia. Nuoret ovat saaneet tekemistä kesälomapäiviin ja ovat samalla saaneet kokemusta siitä, millaista olisi olla kesätöissä tai myöhemmin työelämässä. Sijaisvanhempien mukaan nuorten itsetunto on kohonnut toimintaan osallistumisen myötä ja toiminnan on koettu osaltaan mahdollistavan ylisukupolvisen huono-osaisuuden katkeamista. Yhteistyökumppaneiden, kuten Joensuun Perheentalon, näkökulmasta nuoret ovat tuoneet hyvää toimintaa aikaan, jolloin monet muut toiminnot ovat lomalla. Selkeän ammatillisen ohjauksen turvin nuorista on ollut iso apu.


Olipa Kerran Priya: Olipa kerran ollako kiltti vai tuhma\nMinun piti kirjoittaa blogiin seuraavan kerran vasta jouluna. Totesin näin ystävälleni vasta toissapäivänä kun kahlasimme lumityrskyn läpi toiveena väsyttää kaksi hyvin energistä bortsunalkua. Syynä tähän suureen blogiangstiin on se että hukun koulutehtäviin ja tentteihinkin pitäisi ehtiä lukea. Sitten on tietysti vielä nämä koirat jotka tarvitsevat osan ajastani vaikka en tallentaisikaan muistoa tästä ajasta blogiin. Blogi saa siis olla tässä tilanteessa prioriteettilistalla alimpana.\nKirjoitampa nyt kuitenkin.\nPopasta on tullut täys kaheli kun 5kk napsahti mittariin. Se ei ole enää mikään pikkupentu vaan teinihirviö alkaa selvästi nostamaan päätään. Se ei nuku koskaan ja keksii kaikenlaista kivaa heti kun silmäni välttää. Se osaa kiivetä pöydille ja avata kaapit. Olen ollut lähiaikoina paljon kotona sen kanssa päiviä lukemassa tentteihin, mikä ei ole osoittautunut ihan hirveän valoisaksi ideaksi. Pentu on melkein saanut Macbethistä päähänsä useampaan otteeseen. Olen sitä mieltä että ainut syy miksi meille määrätään niin paksuja tenttikirjoja on se, että voin tarvittaessa kolkata pentuni niiden avulla (tosikoille tiedoksi, tämä oli vitsi).\nPalautteeseen varhaisteinimonsteri vastaa katsomalla minua ilmekään värähtämättä:\n"Älä sinä ala minulle avautumaan. Etkö näe että minulla on projekti kesken?" Ja projekti voi olla muistiinpanojeni repiminen tai Jonin salikenkien silppuaminen. Toisten koirienkin palaute menee helposti toisesta korvasta sisään ja toisesta ulos.\nKokonaisuudessaan päättelen ettei Popa ole tietoinen siitä että nyt on joulukuu ja joulupukin tontut kurkkivat jo ikkunoista. Näillä perustein taitaa meidän kakara mennä "tuhmien listalle" eikä jouluaattona kuusen alta löydy Popalle kuin risuja.\nSitten taas toisaalta huomasin eilen jotain yllättävää: Popa on ihan hitonmoinen tosikko. Tamskin tokon valmennusryhmät järjestävät pikkujouluihin tokonäytöksen, jossa minä olen joulupukkina (jep, niimpä. Aivan loistava rooli minulle). Popan olisi tarkoitus olla roolissa: tuhma tonttu. Ajattelin että Poppeli on oikein loistava kahelilapsi, joka aiheuttaa kaaosta ympärilleen. Mutta mitä vielä: ei se ollutkaan. Neiti tuijotti vaan minua kysyvästi: "enhän minä voi täällä riehua yksikseni kun me tehdään täällä hommiaYHDESSÄ."\nTotaalinen tosikko siis. Huomasi kai joulupukin (eli minun) olevan paikalla itse nin teeskenteli hetken kilttiä.\nTänään koin jonkinlaisen valaistuksen Riitan tokoissa. Popa on oikeasti TOSIKKO työnteon suhteen. Siitä asti kun 7-viikkoisena ensimmäisen kerran raahasin sen hallille ja lähdin tekemään sen kanssa hommia niin neiti ei ole huomannutkaan muuta kuin minut (ja sen namut ja lelut). Se haluaa koko pienen bortsun olemuksellaan tehdä hommia kanssani. Olin sillä hetkellä pakahtua ylpeydestä ja rakkaudesta pientä koiraa kohtaan. Ihan sama mitä joulupukin "kiltit ja tuhmat"-lista sanoo, minä ostan tuolle eläimelle kuusen alle vaikka koko maailman.\nItse tokoissa teimme perusasentoa, seuraamista ja keskustelimme leluun kiinni jäämisestä. Perusasennon kanssa keskityimme Popan päähän (joka pyörii kuin väkkyrä). Riitta neuvoi tekemään "lyhyempiä" toistoja (eli käännyn uuteen toistoon vain vähän) ja auttamaan päätä pysymään tässä vakaampana ensin namulla. Tehdään kotiläksynä siis näitä.\nSeuraamisessa etsintäkuulutettiin Millin rentoutta. Popa seuraa ihan jäätävän hyvällä asenteella kun mina muistan kävelä rennosti eteenpäin. Teimme kaikki neljä koirakkoa samaan aikaan ja pyörimme ympäri kenttää nappaillen koirilta seuraamista kun ne hakutuivat vasemmalle puolellemme. Pops oli ihan täysillä mun kanssa. Vaikka siihen tuli siskoa ihan viereen moikkaamaan niin tosikko senkun jatkoi seuraamista. Se on HIENO.\nLopuksi saimme kotiläksyä liittyen leluun kinni jäämiseen. Ajatuksena oli tehdä kahden lelun leikkiä niin että koira leikkii yhdellä lelulla ja sitä häiriköidään toisella. Lelua saa vaihtaa vasta käskystä ja käskyn sai antaa vasta kun koira oli täysillä mukana. Leluhäiriöön siedätetään pikkuhiljaa asteittain niin että aluksi lelu vain on paikoillaan, sitten se liikkuu ja lopuksi sitä voi pudottaa maahan tai heittää.\nTälläistä siis työstetään eteenpäin kunhan koulujutuilta ehdin.\nLähettänyt Milli klo 11.38


Paperikoneet käynnistyvät, mutta toimihenkilöiden lakko alkoi - Kotimaa - Uutiset - MTV.fi\nPaperikoneet käynnistyvät, mutta toimihenkilöiden lakko alkoi\nKotimaa Julkaistu 17.05.2006 01:01 (Päivitetty 18.05.2006 14:14)\nTyöntekijät palaavat paperikoneiden ääreen, mutta tehtaiden käynnistämistä hidastaa tänään alkanut toimihenkilöiden lakko.\nPaperi- ja sellutehtaat ovat alkaneet käynnistyä Paperiliiton kahden päivän mielenilmauslakon päättyessä. UPM:n Valkeakosken tehtaan johtaja Eero Kuokkanen arvelee, että paperikoneet saadaan käynnistettyä illansuuhun mennessä. Sellun tuotanto alkaa pyöriä hieman myöhemmin.\nValkeakosken tehtaan luottamusmies Jukka Santala arvioi kuitenkin, että tänä aamuna alkanut toimihenkilöiden lakko haittaa tehtaan ylösajoa. Santalan mukaan koneita ei saada vielä tämän päivän aikana kunnolla käyntiin, kun ammattityönjohto puuttuu.\nSTTK:laisen Toimihenkilöunionin mielenilmaus alkoi tänään kuudelta ja kestää vuorokauden. Mukana on myös akavalaisia tradenomeja. Muut ylemmät toimihenkilöt tekevät töitään normaalisti. Heidän kattojärjestönsä YTN on kuitenkin ilmoittanut, että lakkoon liittyminen on mahdollista, mikäli työnantaja aikoo käyttää akavalaisia lakonalaisten töiden tekemiseen.\nToimihenkilöunioni on arvioinut paperiteollisuuden yt-neuvotteluiden johtavan yli tuhannen toimihenkilön työpaikan menettämiseen.\nPaperiliitto ilmoitti mielenilmauslakosta viime perjantaina, jolloin metsäyhtiö UPM julkisti yt-neuvottelujensa tulokset. Työt lopetettiin kaikissa muissa tehtaissa paitsi UPM:n Voikkaan tehtaalla ja Stora Enson Pankakosken yksikössä. Molemmat tehtaat on rajattu myös tämänpäiväisen lakon ulkopuolelle.\nLakkorajat on määritelty siten, että tuotantolaitoksille tai ympäristölle ei aiheudu vahinkoa. Esimerkiksi voimalaitokset, vesi- ja jätevesilaitokset ja kemikaalilaitokset sekä suojelu- ja vartiointityöt eivät ole mielenosoituksen piirissä.\nPaperitehtaiden lakko on aiheuttanut vaikeuksia muun muassa puutavaraa tehtaille kuljettaville autoalan yrittäjille.\nSillamäen satama avautui matkustajaliikenteelle Asiantuntija: Talousrikollisuus yhä ammattimaisempaa


Yle kysyi useiden asiantuntijoiden arvioita tilanteesta.\nAktian pääekonomisti Timo Tyrväinen neuvoo, että velkaa kannattaa maksaa pois nyt, kun korko on vielä halpaa. Toisaalta Tyrväinen korostaa, että korot ovat nyt niin matalalla, että pienikin muutos näyttää suurelta. Normaalioloissa viimeaikaiset muutokset hukkuisivat normaalin vaihtelun sekaan.\nOsalle velallisista voi kuitenkin olla tiedossa ongelmia.\n– Niille ihmisille, jotka ovat rakentaneet taloutensa sen varaan, että korot pysyvät matalina, tämä tulee olemaan raadollista, koska lainanhoitokulut nousevat, Tyrväinen arvioi.\nMyös Iisalmen Osuuspankin pankinjohtaja Anitta Siponen muistuttaa, että oma lainamäärä kannattaa mitoittaa siten, että se kestää koronnousun. Hänen mukaansa korot voisivat hyvin olla nykyistä korkeammat, ja optimaalinen korkotaso olisi neljän prosentin tuntumassa. Silloin lainanhoitokulut pysyisivät kohtuullisina ja tallettaja saisi korkoa säästöilleen.\nPOP Pankin toimitusjohtaja Heikki Suutala ja Nordean ekonomisti Pasi Sorjonen arvioivat, että vielä ei ole aihetta paniikkiin. Nordean ennusteen mukaan koroissa saatetaan nähdä suurempaa liikettä vasta vuoden 2014 loppupuolella. Kesäkuun lopussa korko olisi vielä likimain sama kuin nyt, ja tämän vuoden lopulla korko voisi nousta 0,5 prosenttiin. Vuoden 2014 lopulle Nordea ennustaa kolmen kuukauden koroksi 1,2 prosenttia.\nSuutalan mukaan suurempia johtopäätöksiä ei vielä kannata tehdä, vaan on parempi seurata markkinoiden tilannetta. Vielä toistaiseksi liikahdukset ovat olleet pieniä, ja Suutala arvioi, että suurin osa yksityisasiakkaista ei juuri noteeraa koron vaihteluita.\nSuutala muistuttaa, että jonakin päivänä korot lähtevät nousemaan. Toisaalta kahden prosentin korkotasokin olisi kuluttajalle vielä edullista korkoa. Korkeana tasona Suutala pitää neljän tai viiden prosentin korkoa.\nKorot saattavat kuitenkin nousta ennustettua nopeammin.\n– Se kertoo siitä, että taloudessa on saatu vähän hyviä uutisia ja nopeampikin korkojen nousu on toki mahdollista. Fiksun kuluttajan kannattaa varautua korkojen nousuun hyvissä ajoin, POP Pankin Sorjonen huomauttaa.


Kirjoittaja Viesti Viestin aihe: Sevettijärveltä ympyräreitti; Adolfin kammin kautta\nHeissan . Vihdoinkin pääsee taas ihan oikealle vaellusreissulle, on tätä odotettukin!! Mutta taas tarvittaisiin apuja. Kartta on vasta tilauksessa, enkä saa tuota karttapaikkaa kunnolla toimimaan.. . Suunnitelmissa siis lähteä Sevettijärveltä ja tuosta esim Opukasjärven kohdalta ottaa suunta Adolfin kammia ja Junkersia kohti . Kun ne ovat löydetty niin siitä voisi suunnata Tsaarajärven autiotuvalle ja takaisin Sevettijärvelle.. Kuinka pitkä matka lienee? Millaista maasto (mukana on huskyneiti, joka ei oikein ole tottunut luonnon kaikkiin kommervenkkeihin, riippusillat, rakat, joet..)? Olikohan vielä muuta? No, aloitetaan näistä. Niin, ja kesäkuun alussa pitäisi lähteä liikkeelle .\nEn tiedä milloin kevättulva tuolla on ohi mutta se jäi mieleen että syksysateet nosti nopeasti purojen pintoja niin että kahluut oli vaativia kovien virtausten takia. Riippusilta oli helppo ja venelossi lienee kesäkuussa jo paikoillaan.\nIlmatieteen laitoksen sivujen mukaan siellä on tällä hetkellä lumi maassa... Kannattaa tiedustella paikallisilta lumi- ja vesitilanne ennen liikkeelle lähtöä. Voi olla mahdollista, että joet tulvivat niin, ettei niitä pääse ylittämään.\nNorjan lapissa runsaslumisen talven ja kymän alkukesän jälkeen voivat joet tulvia vielä heinäkuussakin niin, että ylittäminen voi olla haasteellista. Tästä on omakohtaista kokemusta\nAvaa retkikartta.fi - siellä on reitin mittaaminen helppoa.\nKuulostaa siltä, että siellä on enemmän kuin pieniä puroja.. Onkohan kukaan ollut siellä kesäkuun alun aikaan (vaikkakaan vuodet eivät tosiaan ole veljeksiä!!)? Täytyy ainakin tosiaan tiedustella sääolot ennen lähtöä.. Aivan, se oli siis tuo retkikartta.fi missä olinkin; se vaan tökkii niin kauheasti.. Tai sitten se tämä netti. Se ei kuitenkaan toimi nyt ainakaan..\nHei, en tiedä, antaako tämä mitään osviittaa, mutta... Viisi vuotta sitten lähdin ihan touko-kesäkuun vaihteessa Kaldoaivin alueelle Näätämöstä niin, että Tsaarajärvelle asti käpöttelin Näätämö-Nuorgam-reittiä. Sieltä sitten Ylä-Pulmankijärvelle ja Aadolfin kammille ja luoteeseen. Reitillähän ekat ylitykset (Näätämö ja Kallojoki muistaakseni) pääsi riippusiltoja. Muutkin olivat ihan ok. Sen muistan, että reittiä pitkin mennessä Silisjoen ylitys oli aika leveä, mutta rauhallinen. Siihen laskeva Gisttappeljohka oli syvempi, hieman louhikkoinen, aika vuolas ja pikkasen hankala, mutta koska minä arkajalka siitä sateessa pääsin, tuskin oli kovin paha . Ylä-Pulmankijärvestä läheltä Adolfin kammia ja koneenraatoa pohjoiseen laskeva joki kulki kapeassa rännissä sekin paikoin voimakkaasti, mutta ylityspaikka löytyi helposti.\nEn tiedä, voiko näistä johtopäätellä mitään ylityksistä Sevetin ja Opukan välillä ja tienoilla, (siellä taitaa olla isompia virtoja?) enkä tiedä, oliko tuo normikevät vaiko normaalia kuivempi tai märempi. Minä kyselin ylityspaikoista muistaakseni Siidasta, josta löytyi silloin asiantunteva vastaaja: kertoi, missä veneet/lossit ovat paikallaan ja milloin yms. Luultavasti valitsin Näätämön lähtöpaikaksi kuitenkin osittain juuri siksi, että halusin välttää mahdollisia hankalia ylityksiä. Aikeeni oli mennä Vetsijoen yli ja päättää retki Utsjoelle, mutta Vetsijoki oli sillä erää minulle ylittämätön. Yritin yli haarakohdasta, jossa on länsirannalla kammi (en nyt muista nimeä). Parina edeltävänä päivänä oli satanut ja ukkostanut (vaikka oli kesäkuun alku!) rankastikin, ja varmaan siitä johtui, että ylityspaikalla vesi virtaili vuolaana ja syvänä, rannoista näki, että oli aika korkealla normaaliin nähden. Kolmesta kohdasta yritin ja aina päädyin palaamaan. Suuntasin sitten retken lopetuksen Nuorgamiin.\nAlkupäivinä tuohon aikaan kesästä maisemat tunturissa olivat kyllä hyvin karuja, vaikka alempana koivuun jo pukkasikin lehti. Hieno reissu silti, valoa, lintuja, sulavan lumen höyryä, hyvin vaihtelevaa säätä, vaakasuorasta rännästä helteeseen! Ja avaruutta!\nOlen käynnyt kolmena peräkkäisenä vuonna tuolla seudulla, aina Juhannuksen jälkeisellä viikolla.\nSilisjoen ylitykset ovat olleet niitä pahimpia.\n2013 vesi matalalla ja lämpöistä, suot helppo kulkuisia.\n2014 Vesi korkealla ja kylmää, Suot vaikeakulkuisia.\n2015 Vesi todella korkealla, Silisjoen ylitys alkoi lähentelemään jo hölmöyttä +3 veden lämpö. Suolle ei ollut vaelluskengissä asiaa.\nPikkupurojen pinta nousee nopeasti ja virtaus voi olla kova. Ja niitä oli useita. Jossain suuremmassa joessa tais olla vaijerikin apuna joskin ainakaan minä en sitä silloin tarvinnut. Märkiä soita myös tiedossa, ehkä kumisaapas paras vaelluskenkä tuolla päin.\nJuhannusviikolla 2015 Vetsikko - Adolfin kammi - Opukasjärvi - Sevetti reissusta kuvia täällä. Vaelluskengillä pärjäsi hyvin mutta Stuorre-Dievjan ja Poaskijoen välillä sai suunnistaessa olla kyllä tarkkana että löytyi kulkukelpoinen reitti.\nKiitoksia vastauksista. Hieman on nyt jäänyt mietityttään onko tulvia/kovasti vetistä.. Elikäs olisiko ehdotuksia kuivemmasta reitistä tuonne Adolfin kammille? Ja ns rengasreitti, haluan palata takaisin siihen mistä lähdinkin.. Olisiko joku muu kuin Sevettijärvi parempi (=kuivempi) lähtöpaikka? Matkan kok.pituus pitää myös jäädä alle 100km.\n4-tieltä Mieraslompolosta lähtee maastopyöräreitti Pulmankijärvelle. Se taitaa olla paljon kuivempi reitti, joka kulkee tuntureiden kupeilla. Kahlauksia on vähän. Reittiä ei tosin aina maastossa näy, joten on osattava suunnistaa. Autiotupia ei siellä ole, mutta telttapaikkoja riittää.\nEt kertonut välinettä millä olet lähtöpaikkaan menossa? Jos muulla kuin julkisilla, hyvä paikka lähteä Kaldolle on Pulmankijärveltä Sevetti-Pulmanki -reitin pohjoispäästä. Saattaa tuonne saada (maksullisen) kyydinkin Nuorgamista. 2013 elokuussa kiersin rengasreitin tuolta lähtien ja samaan paikkaan palaten. Nythän on lumet hyvin sulaneet, joten varmaan kesäkuun alussakin onnistunee lähtö tuolta.\nAlussa merkattua reittiä Tshaarajärvelle. Silta vie Pulmanki- ja Miutijoen yli pohjoispäässä. Miutijoella pieni avoin ihan ok-kuntoinen porokämppä. Muutama vetinen jänkä alkureitillä on, mutta ihan orjallisesti ei tartte valmista polkua tallata, pienillä kierroilla löytyy varmasti kuivaa maastoa. Pois reitiltä Tshaaran eteläpäästä ja Morishvein (ei yöpymiskelpoisen) kammin sekä Junkersin kautta Aatun kammille. Ylä-Pulmankijärven tuntumassa Pulmankijoen ylitys on helppo. Pulmankijoen länsipuolen ylämaiden hyviä kuivia kulkumaita pitkin takaisin Pulmankijärvelle. Tuollä välillä on hienoja yöpymispaikkoja ylänköjärvien rannoilla. Osa pikkujärvistä on myös kalaisia. Adolfilta takaisin pohjoiseen lähtiessä jonkun matkaa on polutonta, mutta loppumatkalle löydät ainakin 1:50000 kartasta Pulmankijärvelle johdattelevan vanhan polunpohjan. Avonaisilla ylämailla näkee pitkälle ja suunnistus on helppoa.\nTunturisuunnistuksen jälkiverryttelynä reissun tuolloin tein, eikä aikaa ollut käytettävissä montaa päivää, joten reippaasti alle toivomasi 100 kilsan tämä retki jää.\nKiitos taasen, otetaanpas tänään vielä kartta kätöseen ja tutkitaan annetut vaihtoehdot . Niin ja tiedoksi tosiaan, että omalla autolla olen menossa, niin lähtöpaikka voi olla "mikä vaan"...\nOnhan noita lähtöpaikkoja. Jo mainittujen mieraslompolon (ehkä se helpoin ja kuivin) ja pulmankijärven parkkipaikan lisäksi tulee äkkiseltään mieleen pohjoisesta lähtien heti Vetsijoen jälkeen (sisältää jokien ylityksiä tai kiertoa, tuossa vaiheessa ehkä jonkin verran kostea vaihtoehto) tai sitten Njallavarrin mastotien kohdilta. Jälkimmäisestä pääsee suoraan paljakkaan ja siitä voisi kipaista sitten Vetsijärven pohjoispuolen harjujen kautta kohti kammia. Tosin matkaa tulee noin 40km linnuntietä, että juuri tuohon 100km mahtuu. mutta liki omia jälkiään takaisin tuolta olisi tultava. Tuo osa kyllä varmaankin sitten kaikista rauhallisin osa Kaldoaivia, siellä ei tupia eikä mökkejäkään kyllä löydy. Itse ajattelin "tässä joku vuosi" pyrähtää tuolta pohjoisen kautta tuonne Vetsijärven seuduille, ehkä kammillakin tulee käytyä kääntymässä.\nHei. Huomenna illalla juhlien jälkeen pääsee starttaamaan Kaldoaivia kohti, perillä joskus sunnuntai-iltana kun yön yli ajetaan. Liikkeelle lähdemme Pulmankijärven eteläpäästä ja mukailemme tuota Usmin antamaa reittiä. Lähdemme kuitenkin ensin suunnistamaan Pulmankijoen länsipuolelta kohti Adolfin kammia, vesiputousta ja Junkersia. Junkersin jälkeen suunta Tsaarajärvelle ja merkitylle reitille, josta tulemme takaisin lähtöpaikkaan. Vieläkö jollakulla olisi jotain vinkkiä kyseiselle reitille..? Yhä mietityttää mistä kohtaa jokia mennään yli.. Mukana siis myös 2 koiraa, 20- ja 30-kiloiset. Kaikki info tervetullutta .


Koti - Johannes Leppävuori\nOteren laskuveden aikaan\nEdellisessä bloggauksessa kerroin taannoin, että Ranskaan julistettiin lockdown ja päätimme lähteä takaisin Suomen suuntaan. Siitä on nyt vierähtänyt reilu pari kuukautta ja aika paljon on ehtinyt sen jälkeen tapahtumaan. Ranskan läpi ajoimme yhtäkyytiä ja samoilla…\nMacron ilmoitti tänään 28.10.2020 klo 20 tiedotustilaisuudessa Ranskan sulkeutuvan käytännössä kokonaan marraskuuksi. Espanjan maakuntia on ollut jo aiemmin suljettuna ja myös Saksa ilmoitti tänään, että maa sulkeutuu maanantaina lähes kokonaan. Meille tämä siis tarkoittaa paluuta…\n21.10.2020 kirjoittajalta Johannes Leppävuori\nViimeisen parin viikon aikana ajeltiin Normandian rannikkoa pitkin Dunkerquesta Cherbourgiin. Hieman on jäänyt tämä kirjoittaminen vähälle, edellisestä kirjoituksesta on lähes kuukausi, mutta yritetään korjata tilanne. Dunkerque muistutti maisemallisesti lähinnä Tanskaa, mutta matkan edetessä maisema muuttui…


Julkaistu: 1.12.2005 7:00\nGrateful Dead-yhtyeen pitkäaikaiset fanit ovat nousseet vastarintaan ilmaisten konserttitaltiointien latausten loppumisesta. Deadheadseiksi kutsutut fanit puuhaavat verkossa boikottia bändin musiikille.\nGrateful Dead-yhtye pyysi Live Music Archivehttp://archive.org/-palvelua sallimaan ainostaan yhtyeen musiikin kuuntelun verkossa, kertoo New York Times. Samalla vapaasti ladattavissa olleet musiikkitiedostot poistettiin sivuilta.Deadheadseiksi itseään kutsuvat yhtyeen fanit ovat lähteneet keräämään adressia uhaten boikotoida yhtyeen musiikkia. Fanit ovat erityisen raivostuneita siitä, että myös sivuilla olleet yleisön tekemät äänitykset on poistettu.Deadheadseille muutos on suuri, sillä Grateful Dead on innostanut kuulijoitaan äänittämään ja kierrättämään liveäänityksiä.Grateful Dead hajosi vuonna 1995, kun sen johtaja Jerry Garcia kuoli. Yhtyeen jäljelle jääneet jäsenet, The Dead-bändi, ovat alkaneet hiljan myymään musiikkiaan virallisilla verkkosivuillaan 8-16 dollarin hintaan.Live Music Archiven tarjonta oli ristiriidassa yhtyeen omien kaupallisten tavoitteiden kanssa.-Yhtye päätti itse sallia vain musiikin kuuntelun, ei lataamista, Grateful Deadin tiedottaja Dennis McNally sanoi.Musiikkitoimittaja David Gans totesi, ettei Grateful Deadilla ollut väliä arkistomusiikista saaduista tuloista silloin, kun yhtye teki miljoonia konserteillaan. Sallittua vapaata äänitystä ja nauhojen myyntiä fanien kesken on nyt enää vaikea keskeyttää.\nLevy-yhtiö Virgin avaa Red Pass-musiikinlatauspalvelun, joka sisältää yli kaksi miljoonaa kappaletta. Lue lisää ›\nRanskan ensimmäinen tuomio musiikinvaihtopörssistä\nRanskalaiskokki selvisi vähällä Ranskan ensimmäisessä oikeudenkäynnissä musiikinvaihtopörssiä vastaan. Tuomarit uskoivat syytetyn vakuutukseen, että hän ei tietänyt tietokoneelleen asentamansa Kazaa-softan kautta myös muiden internauttien pääsevän käsiksi itselleen lataamaansa musiikkiin. Lue lisää ›


Live casino / Pelit / Punto Banco\nPelaa Live Punto Banco Online\nPunto Bancoa arvostetaan suuresti uhkapelipiireissä. Tämä korttipeli houkuttelee jatkuvasti omistautuneita pelaajia sekä kivijalka- että online-kasinoilla. Pelin ylivoimainen yksinkertaisuus, matala talon etu ja mikä tärkeintä, loisto ja glamouri ovat kaikki tehneet tästä pöytäpelistä rakkaan monille.\nHyvin perinteinen peli, joka soveltuu nykyaikaan, punto banco on vanhan baccaratin uudistaminen. Tässä pelissä pelaajat valitsevat panoksen joko punto, banco tai tie, (kutsutaan myös egalitéksi) ja asettavat toiveensa seuraavaan korttijoukkoon. Se on nopeatempoinen ja suoraviivainen, mutta silti jännittävä.\nPiirretään kaksi paria korttia, yksi punto-puolelle ja toinen banco-puolelle. Tuloksena oleva kokonaismäärä pienenee yhdeksi numeroksi poistamalla vasemmanpuoleisin numero (eli 9 ja 7 tulos 6: ssa). Kokonaismääristä riippuen kolmas sivu voidaan lisätä kummallekin puolelle. Suurimmat voitot.\nVoitko pelata Punto Bancoa livekasinolla?\nJoo. Yhä useammat live-online-kasinot tarjoavat nykyään livenä Punto Bancoa. Useimmilla online-kasinoilla on tietokonesimuloidut (RNG) versiot ja live-jakaja Punto Banco, jossa oikeat ihmiset jakavat kortit ja maksavat pelit.\nMissä Punto Banco on suosituin?\nPunto Banco on epäilemättä yksi maailman suosituimmista pokeripeleistä. Alun perin suosittu Italiassa, sitten levinnyt ympäri Eurooppaa, live Punto Banco on suosituin Kiinassa. Nykyään online-kasinoiden lisääntynyt saavutettavuus selittää sen, miksi sen suosio eri alueilla kasvaa jatkuvasti.\nVoitko pelata Punto Bancoa oikealla rahalla?\nVoitko ansaita rahaa pelaamalla livenä Punto Bancoa?\nOn aina mahdollisuus ansaita rahaa pelatessasi livenä Punto Bancoa verkossa. Voittomahdollisuudet ovat kuitenkin yleensä sidottu useisiin tekijöihin, joista keskeisiä ovat onni ja pelissä käytetty strategia.\nKuinka lisään mahdollisuuksiani voittaa Punto Banco?\nStrategisuus on avainasemassa mahdollisuuksien parantamisessa missä tahansa onnenpelissä. Punto Bancossa mahdollisuutesi kasvattamisen tulee olla yksinkertaista: panosta aina pankkiirin tai pelaajan käsiin, joilla molemmilla on suotuisa talon etu.\nMiksi Punto Banco on niin suosittu?\nPunto Banco on epäilemättä yksi suosituimmista korttipeleistä online-pelimaailmassa. Erityinen syy sen suosioon on, että sen kertoimet ovat varmasti suotuisat, mikä tarkoittaa, että se tarjoaa paremmat mahdollisuudet voittaa.\nMikä on paras Punto Bancon strategia?\nPelaajat käyttävät erilaisia strategioita riippuen siitä, miten he lähestyvät peliä. Jälleen paras strategia, jota pelaaja voi käyttää, on kiinnittää huomiota kertoimiin. Tämän valossa pankkiirivedon pitäisi olla oletusvaihtoehto monille pelaajille, jotka haluavat pienentää talon etua.


Kun ei suju – Jyväskylän yliopiston verkkokauppa\nEtusivu / JULKAISUT / MUUT KUSTANTAJAT / Kun ei suju\nKivinummi, Jaana; Alatupa, Saija\nIhmissuhdetyössä kohdataan usein hankalia tilanteita ja haastavasti käyttäytyviä asiakkaita. Vaikeiden tilanteiden taustalla on aina jokin syy. Tämän tiedostaminen antaa voimia ja uskoa ratkaisujen löytymiseen.\nTeoksessa esitellään syitä yhteistyön sujumattomuudelle ja annetaan keinoja sekä mahdollisten syiden että entistä toimivampien työskentelymallien löytämiseksi.\nKun ei suju määrä\nOsasto: MUUT KUSTANTAJAT Avainsanat tuotteelle asiakaspalvelu, asiakastyytyväisyys, asiakastyö, asiakkaat, edellytykset, haasteet, hyvinvointi, käyttäytyminen, ongelmanratkaisu, priorisointi, psykologia, selviytyminen, SOSIOLOGIA JA SOSIAALIPSYKOLOGIA, työelämä, vuorovaikutus\nAistiseikkailu 3 Psyykkinen hyvinvointi ja oppiminen\nKatselet: Kun ei suju 5,00 €


Aihe Miten kauan on asiallista etsiä sotasyyllisiä ? (Luettu 1978 kertaa)\n26.01.20 - klo:18:42\nEnsi viikolla juhlitaan Puolan Auschwitzin leirin vapauttamisen 75-vuotispäivää. Wehrmacht antautui vasta 8.5.1945. Onko niin, että WW2:ssa oli kyse antisemitismistä ? Koska sodan voittajat kirjoittavat historiankirjat, nuoremman sukupolven on hankala saada ainakaan luotettavaa ensikäden tietoa. Sodan syttymiseen sanotaan liittyvän ainakin WW1:n jälkeen Saksalle asetetut rauhanehdot. Joka tapauksessa: Miten pitkään on asiallista etsiä ns. sotasyyllisiä ? Voivatko yksittäisen vankileirin vartijat olla sotasyyllisiä ? Suomessa sotasyyllisyysoikeudenkäyntiin haastettiin valtiojohtoa, vaikkakin suomalaisen näkökannan mukaan Stalinin johtama Neuvostoliitto yritti talvisodassa miehittää tämän maan. Kansallissosialistien johtaman Saksan osalta sotasyylliseksi kelpaavat jo yksittäiset vartijatkin. Minkä takia näiden muurahaistason toimijoiden jahtaaminen on niin tärkeää Israelille ? Jokin tässä asiassa lemuaa. Naapurimaassamme, siis paljon lähempänä kuin Puola, Stalin syyllistyi koviin rikoksiin oman maansa kansalaisia kohtaan. 6 miljoonaa uhria jää Stalinin toimien rinnalla varjoon. Itse en harrasta sotahistoriaa, tämä tuli vain mieleen. Aiheesta näkyy löytyvän seikkaperäisiä kirjoituksiakin.\nVastaus #1 26.01.20 - klo:19:06\nSotasyyllisiä pitäisi etsiä lähinnä Neuvostoliitosta.\nVastaus #2 27.01.20 - klo:20:10\nMinä tuota jatkuvaa juutalaisten ahdingon tuputtamista taisin jo ensimmäisen kerran ihmetellä melkein 30 vuotta sitten ja noin kymmenkunta vuotta olen lueskellut mailmansotiin liittyvää kirjallisuutta silleen satunnaisesti. Ihan selkeä kuva on muodostunut miksi ja miten asiat etenivät. Nuo sodat olivat pääasiassa politiikkaa, lähinnä rahapolitiikkaa. Saattavat olla satavuotta vanhoja asioita, mutta liittyvät oleellisesti mm. EU:n liittovaltiokehitykseen, eli sikäli ihan relevanttia asiaa.\nAiheesta kiinnostuneiden kannattaa lukaista tämä kirja. Selvittää paljon taustoja.\nVastaus #3 27.01.20 - klo:20:13\nniin, paljonkos tuo maailma oikein onkaan pelkkiin aseisiin rahoja laittanna ? ja sit niitä jotkin koittaa, toimiiko. suomiki ostaa häpittäjiä läjän ja jo kait 2040 ovatten pelkkiä romuja... mut hyin sai rahat menemään..\nVastaus #4 27.01.20 - klo:20:51\nStalinin vainoissa kuoli yli 20 000 suomalaista.\nVastaus #5 27.01.20 - klo:21:02\nLainaus käyttäjältä: Rakkine - 27.01.20 - klo:20:51\nMonta miljoonaa omaa kansalaista jossa mukana juutalaisia . Diktaattori varmistaa vallassa pysymisen pelolla , tapetaan osa porukasta ja muu porukka on tyytyväistä .\nVastaus #6 27.01.20 - klo:21:05\nItävaltalaisen kurier.at:n nettiversion keskustelussa puhutaan samasta asiasta. Eli mitä tämä vuosikymmenestä toiseen sakujen ja itävaltalaisten saattaminen häpeämään natsien teoista kz-leireillä oikeastaan tarkoittaa ? Entä voitaisiinko katsoa, millainen on mallivaltio Israelissa vähemmistöjen osa tänään ? 2019 taidettiin tehdä kiistanalainen muutos perustuslakiin. Pyöreästi ottaen: Israel kuuluu vain juutalaisille. Hmmmn ?\nViimeksi muokattu: 27.01.20 - klo:21:10 kirjoittanut pig24\nVastaus #7 27.01.20 - klo:21:18\nOnhan tuossa koko holokaustissa jotain mätää, koska sen kyseenalaistaminenkin on jossakin jopa rikos. Tervettä järkeä osoittaisi se, jos tätä tapahtumaa saisi tutkia ihan vapaasti ilman ennakkoasetelmia.\nSodan hävinneen osa ei ole helppo. Kaikki syyt laitetaan heidän niskaan. Niinkuin vaikka Suomessa. Voittajien toimia ei edes kyseenalaisteta.\nVoishan nuo juutalaisetkin nyt hiukan avata tuota pakettia. Vaihtoehtoisia teorioita syntyy aina vaan enemmän, jos aiheeseen ei saa edes koskea. Meinaan ei se Israelikään mikään mallioppilas ole. Päinvastoin.\nVastaus #8 27.01.20 - klo:22:33\nLainaus käyttäjältä: pig24 - 27.01.20 - klo:21:05\nPyöreästi ottaen: Israel kuuluu vain juutalaisille. Hmmmn ?\n" Asukkaista 78 prosenttia on juutalaisia, 17 prosenttia arabeja, loput druuseja ja muita vähemmistöjä. Israelin arabit ovat uskonnoltaan enimmäkseen sunnimuslimeja tai kristittyjä. "\nVastaus #9 27.01.20 - klo:22:43\nLainaus käyttäjältä: pig24 - 26.01.20 - klo:18:42\nSotasyyläisellä tarkoitetaan politiikassa päätöksiä tehneet ja kansanvälisiä sopimuksia rikkoneiden tuomitsemista, voittajilla on tietysti veto-oikeus.\nJollain keskitysleirin vartian syytteet vois olla joku murha rikos ihmisyyttä vastaan vois olla vaikka leirin johtoryhmällä.\nLuulisin notta Israelin valtion viranomaisilla yms on nyt tärkeämpää tekemistä kuin kaivella vanhoja natseja haudoista.\nVastaus #10 27.01.20 - klo:23:06\nPahin rikos mitä saksalaiset tekivät mailmansotiin joutuakseen, oli vaatia raha omaan hallintaan. Amerikka taasen menetti pankkipelin lopullisesti kun toinen mailmansota alkoi ja federal reserve sai toimintavallan. FED sai amerikan velkaorjuuden hyvään alkuun sotateollisuutta lainottamalla.\nVastaus #11 27.01.20 - klo:23:18\nLainaus käyttäjältä: Hervast - 27.01.20 - klo:23:06\nEi kai tsekkoslovakian, puolan, ym muun euroopan valtaus ihan laillista ollut?\nVastaus #12 27.01.20 - klo:23:39\nVastaus #13 28.01.20 - klo:06:59\nMinusta keskitytään liiaksi juutalaisiin vaikka se olikin jotain ihan kauhistuttavaa.\nKyseessä oli kuitenkin TOINEN MAAILMANSOTA eikä mikään pikkujuttu.\nJapanilaiset, miksi heidän toimistaan ei puhuta tai neuvostoliittolaiset tai kiinalaiset.\nKuinka paljon WW2 kuolikaan yhteensä ihmisiä?\nJotain ihan käsittämätöntä, ihan pienenä esimerkkinä vaikka Dresdenin pommitus....\nVastaus #14 28.01.20 - klo:07:28\nVastaan itse, eli kuolleita oli kaikkiaan 73.000.000 eli 73 miljoonaa (yli).\nJoista siviilejä 49 miljoonaa.


Kaikki palvelualueet Keskustoimisto – Järjestöpalvelut – Jäsenyyspalvelut – Johto – Kansainväliset asiat – Koulutus- ja urapalvelut – Oikeudelliset asiat – Taloushallinto ja toimistopalvelut – Työehtoasiat – Työsuojelu- ja sosiaaliasiat – Viestintä ja Rakentaja-lehti Eteläinen palvelualue – Helsingin palvelupiste – Lahden palvelupiste – Kouvolan palvelupiste Läntinen palvelualue – Porin palvelupiste – Tampereen palvelupiste – Jyväskylän palvelupiste – Vaasan palvelupiste – Turun palvelupiste Pohjoinen palvelualue – Kuopion palvelupiste – Joensuun palvelupiste – Oulun palvelupiste – Rovaniemen palvelupiste Työttömyyskassa\n020 774 3072\nJäsenpalvelun asiantuntija, tietosuojavastaava\nOlen aluetoimitsija Oulun palvelupisteessä. Tunnen erityisesti talonrakennusalan ja maalausalan asiat.\n040 771 2880\nRakennuskassan sähköiseen eAsiointiin liittyvät palautteet.\nOlen aluetoimitsija Joensuun palvelupisteessä. Tunnen erityisesti talonrakennus-, maalaus-, talotekniikka-, infra-, lattianpäällystys- ja vedeneristysalan sekä rakennustuoteteollisuuden asiat.\n040 650 1397\nOlen aluepäällikkönä Tampereen palvelupisteessä. Tunnen talonrakennusalan asiat.\nOlen aluepäällikkönä Porin palvelupisteessä. Tunnen erityisesti talonrakennusalan asiat.\n0500 590 346\nTyöskentelen Kuopion palvelupisteessä.\n020 774 3076\nTyöskentelen Turun palvelupisteessä työnantajaperinnän parissa.\nKaikki Rakennusliiton keskustoimisto Eteläinen palvelualue – Helsingin palvelupiste – Lahden palvelupiste – Kouvolan palvelupiste Läntinen palvelualue – Porin palvelupiste – Tampereen palvelupiste – Jyväskylän palvelupiste – Turun palvelupiste – Vaasan palvelupiste Pohjoinen palvelualue – Kuopion palvelupiste – Joensuun palvelupiste – Oulun palvelupiste – Rovaniemen palvelupiste\nPyydämme toimittamaan kaikki asiakirjat ja liitteet ensisijaisesti eAsioinnin kautta.\nJos eAsioinnin käyttäminen ei ole mahdollista, voit toimittaa asiakirjat sähköpostitse tai postitse:\nOtamme vastaan: perintäsopimukset, jäsenhakemukset, vapaamerkintätodistukset (mm. Kelan työttömyysajat, Kelan sairausajat, sotilaspassit sekä opintotodistukset), eläkepäätökset ja hautausavustushakemukset.


Tilastokeskus - Laatuseloste: Tietotekniikan käyttö yrityksissä 2012\nEtusivu > Tilastot > Tiede, teknologia ja tietoyhteiskunta > Tietotekniikan käyttö yrityksissä > 2012 > Laatuseloste: Tietotekniikan käyttö yrityksissä 2012\nLaatuseloste: Tietotekniikan käyttö yrityksissä 2012\nTaulukko, TOL 2008\nTeollisuus 10–39 3 756 1 419 28 1 062 76\nRakentaminen 41–43 2 170 342 7 206 61\nTukkukauppa 45–46 1 662 517 10 400 79\nVähittäiskauppa 47 1 549 388 16 270 73\nKuljetus ja varastointi 49–53 1 264 306 5 202 67\nravitsemistoiminta 55–56 694 194 1 121 63\nInformaatio ja viestintä 58–63 838 353 7 258 75\nja tekninen toiminta 69–74 1 254 273 6 211 79\nHallinto- ja tukipalvelut,\nkiinteistöalan toiminta 68, 77–82, 951 1 367 442 9 286 66\n10–19 7 250 1 091 20 723 68\n20–49 4 364 1 030 27 697 69\n50–99 1 344 762 17 559 75\n100+ 1 326 1 351 25 1 037 78\nYhteensä 14 554 4 234 89 3 016 73\nYritysten tietotekniikan käyttöä ja sähköistä kauppaa koskevan tilaston tuotannossa sovelletaan tilastolakia (280/2004). Lisäksi EU:n tietoyhteiskuntatilastoja koskeva Euroopan parlamentin ja neuvoston asetus (EY) N:o 808/2004 ja (EY) N:o 1006/2009 edellyttää tietojen keruuta vuodesta 2006 alkaen. Tietojen keruusta vuonna 2012 säädetään tarkemmin komission asetuksessa (EU) N:o 937/2011.\n– E Vesihuolto, viemäri- ja jätevesihuolto, jätehuolto ja muu ympäristön puhtaanapito (36–39),\n– C Teollisuus (10–33),\n– F Rakentaminen (41–43),\n– G Tukku ja vähittäiskauppa; moottoriajoneuvojen ja moottoripyörien korjaus (45–47),\n– H Kkuljetus ja varastointi (49–53),\n– I Majoitus ja ravitsemistoiminta (55–56),\n– J Informaatio ja viestintä (58–63),\n– M Ammatillinen, tieteellinen ja tekninen toiminta (69–74) (M pois lukien toimiala 75),\n– N Hallinto- ja tukipalvelutoiminta (77–82),\n3. Tukkukauppa ja moottoriajoneuvojen ja moottoripyörien tukku- ja vähittäiskauppa (45–46),\nOtoskehikon kaikki vähintään sata henkilöä työllistävät yritykset sisällytettiin kyselyyn. Työntekijämäärältään 10–99 henkilön yritysten osalta käytettiin otantaa. Otanta-asetelmana oli toimialan ja kokoluokan mukaan ositettu yksinkertainen satunnaisotanta.\n5.1 Tilaston julkaisukanavat1\nYritysten tietotekniikan käyttöä ja sähköistä kauppaa koskevaa tilastoa on laadittu vuodesta 1999 lähtien. Tilasto on pääosin vertailukelpoinen vähintään kymmenen henkilöä työllistäviä yrityksiä koskien vuodesta 2000 alkaen. Vuosina 2001–2009 tilasto tuotettiin myös 5–9 henkeä työllistävistä yrityksistä ja tilastotiedot esitettiin kaikista vähintään viisi henkilöä työllistäviä yrityksiä koskien. Vertailtaessa uusia lukuja aiempiin vuosiin on käytettävä aiemmiltakin vuosilta vähintään 10 henkeä työllistävien yritysten lukuja.\nLisäksi vuoden 2010 tilastoon tuli uutena mukaan toimiala 951, tietokoneiden ja viestintälaitteiden korjaus, jonka mukaan tulo ei myöskään aiheuta muutoksia tilaston lukuihin, johtuen toimialan pienuudesta.\nVuoden 2006 kyselyssä lomaketta uudistettiin mm. tuomalla määritelmät ja ohjeet kysymysten yhteyteen entisen alaviitteen tilalta. Tämä uudistus näyttäisi vaikuttaneen Internet-kaupan yleisyyttä koskeviin lukuihin alentavasti. Syynä on todennäköisesti se, että osa vastaajista tulkitsi aiemmin tavanomaisella sähköpostiviestillä saadut tilaukset virheellisesti Internet-kaupaksi. Luvun pienentymistä vuoden 2006 tilastosta alkaen ei siksi tule tulkita Internet-kaupan yleisyyden vähenemiseksi vaan määritelmien mukaisen tuloksen tarkentumiseksi. Vuoden 2012 kyselyn luvut ovat linjassa vuosien 2006 - 2011 lukujen kanssa normaalin satunnaisvaihtelun puitteissa.\nISSN=1797-2957. 2012, Laatuseloste: Tietotekniikan käyttö yrityksissä 2012 . Helsinki: Tilastokeskus [viitattu: 18.9.2020].


MTV3 ja Nelonen jatkavat kaapelissa analogisena - Lifestyle - MTV.fi\nLifestyle > Digi Julkaistu 19.04.2007 14:11 (Päivitetty 24.04.2007 02:30)\nDigisignaalin muutos voidaan täten tehdä keskitetysti kaapeliyhtiössä. Ylen päätöstä asiassa odotetaan lähiviikkoina.\nMTV3 ja Nelonen ovat vahvistaneet antavansa kaapeliyhtiöille luvan kanaviensa analogiseen lähettämiseen digisignaalin rinnalla myös syksyllä.\nYleisradion kanssa neuvotteluja jatketaan, tiedottaa Kaapelitelevisioliitto. Päätöstä Ylen kanavien näkymisestä kaapeliverkoissa myös analogisena elokuun jälkeen odotetaan lähiviikkoina.\nKaapeliverkoissa ei taloyhtiöihin tarvitse asentaa erillisiä keskusdigibokseja, vaan digisignaalin muutos voidaan tehdä keskitetysti kaapeliyhtiössä. Analogisena kanavia näkyy kuitenkin vain muutama.\nKaapeliyhtiöt haluavat tarjota kaapelikodeille joustavan siirtymän digiaikaan. Kotimaisten peruskanavien näkyminen kaapelikodeissa syksyllä ilman digiboksia antaa katsojille lisää aikaa digitalisoida myös kotien kakkos- ja kolmostelevisiot.\nKännykkäkauppa kiihtyi alkuvuonna Kannettavien hyvä kysyntä kiritti maailman tietokonekauppaa


Raju maastopalo tuhonnut satoja koteja Coloradossa: "Vain minuutteja aikaa paeta" - Ulkomaat - Uutiset - MTV.fi\nJulkaistu 12.06.2012 17:26\nKuvakaappaukset AP:n/CBS:n videomateriaalista.\nYhdysvalloissa ainakin sata rakennusta on tuhoutunut rajussa maastopalossa, joka riehuu Larimer Countyn alueella Coloradossa. Ainakin yhden henkilön tiedetään olevan kateissa palon tuhottua tämän asunnon.\nMaastopalon lieskat ovat levinneet jo 37 000 eekkerin alueelle. Satoja ihmisiä on evakuoitu palon alta. Yksi evakuoiduista on Rosemary Silano, joka todisti, kuinka yli 60 metriä korkeat tulenlieskat lähestyivät hänen taloaan. Silanolla oli vain viisi minuuttia aikaa paeta. Joillakin hänen naapureillaan oli tätäkin vähemmän aikaa.\n–He lähtivät kirjaimellisesti yöasuissaan. Oli vain mentävä, Silano kertooMaastopalo syttyi viikonloppuna lauantaina. Paloa taltuttamassa on parhaillaan 400 palomiestä. Viranomaiset arvioivat, että palon haltuun saaminen kestää vielä useita päiviä.\nPsykiatri: Breivik ei ollut psykoottinen Mistä löytyy hellettä? Katso Euroopan ja maailman kuumimmat kolkat


Luomisen tuska ja nautinto | Uudenkaupunginsanomat\n24.5.2022 | 6:00\n”Pitäis kirjoittaa Täst vinkkelist -juttu maanantaiksi”, sanon ääneen lauantaiaamuna. ”Aha”, vastaa tytär ja jatkaa kännykän pläräämistä. Vaimo puolestaan kauhistelee mielestään paineellista tilannetta ja kyselee, kai sentään tiedän, mistä kirjoitan.\nNäin ei ole käynyt ihan vain yhtä tai kahta kertaa vuosien saatossa. Toisinaan kirjoittaminen soljuu kuin öljyttynä ja puoli tuntia Wordin avaamisen jälkeen on juttu paperilla. Toisinaan kirjoittaminen sujuu kuin tanssi eli ei meikäläiseltä ollenkaan niin luontevasti. Välillä aiheita tuntuu olevan oikein jonoksi asti, joskus joutuu tosissaan miettimään, mistä sitä tällä kertaa raapustelisi.\nMoni sanoo, että parhaat ajatukset ja ideat syntyvät lenkillä. Voitaneen olla monta mieltä, kun eräänkin ex-pääministerin hiihtolenkkien historiaa muistelee. Ymmärrän kyllä, että pääkoppaa on hyvä tuulettaa ja ulkoilmassa liikkuessa antaa ajatuksilleenkin paremmin tilaa.\nKun liikunta on liian kovaa, tai kunto liian huono, menee itselläni keskittyminen lenkilläkin täysin itse suorituksesta selviytymiseen. Korista, tennistä tai padelia pelatessa ajatuksen pitää olla sataprosenttisesti pelissä, ja varsinkin koriskentällä ainakin itse pystyn tehokkaasti kyllä unohtamaan kaiken muun.\nItselleni juttuaiheet ja pienet yksittäiset ajatukset tai lauseet pilkahtelevat usein odottamatta kuin vessahätä, kumpikaan ei katso aikaa, eikä paikkaa. Faksilla hyvää valmista matskua ei ole vielä yllättäen ja pyytämättä kertaakaan tullut, kuten eräälle toiselle ex-pääministerillemme aikanaan kävi.\nPari vakio-ajatushautomoa olen oman mieleni toiminnassa havainnut. Toinen on auto, toinen sauna. Kummassakin vietän säännöllisesti aikaa ja useimmiten yksin. Autossa radio tai puhelin saattavat häiritä, mutta saunassa juttelen vain omien ajatusteni, saunanhengen ja toisinaan eversti-Sandelsin kanssa. Ellei sitten Vilja-kissamme lähde saunakaveriksi.\nOngelmaksi – lieneekö iästä johtuva – muodostuukin, miten muistaa mielestään hyvät ajatukset tai jopa kokonaiset virkkeet siihen asti, kun tulee saunasta pois tai ajaa auton parkkiin. Monta ajatusta ja erittäin todennäköisesti kokonaista jutunaihettakin on huuhtoutunut saunanlauteille tai ykköstien ruuhkiin, kun muisti ei yksinkertaisesti ole kantanut muutamaa minuuttia pidemmälle.\nTällä kertaa pohdin, tarttuako oikein vakavampaan aiheeseen, vai mennäkö kevyellä hömpällä. Tämä Uudenkaupungin Sanomien palsta kun on siitä mahtava, että oikeastaan ainoa hyvien tapojen lisäksi aihetta rajoittava tekijä on merkkimäärä. Jokainen kirjoittaja tietää, että pitkä juttu on paljon helpompi kirjoittaa kuin lyhyt.\nHömpällä siis mentiin. Ilman suurta draamaa siirtyi nämä pohdinnat tietokoneen näytölle. Juttu talteen, lyhennykset, viilaukset, lisäykset ja muutokset vielä illalla tai yön yli nukuttua, ja tuotos sähköpostilla Uuteenkaupunkiin. Helppoa on nykyään. Jonnet ei tiedä, mutta vielä omankin kirjoitusharrastukseni alkaessa, materiaali vietiin oikein fyysisesti ”korpulla” toimitukseen.


Yhdeksän tunnin puhemylly ei tuonut muutoksia – Hämeen Sanomat\nYhdeksän tunnin puhemylly ei tuonut muutoksia\nYlitöiksi meni valtuustolta budjetin hyväksyminen. Kahdeksan tuntia ei riittänyt, vaan budjetin nippelikohdista äänesteltiin myöhäiseen iltaan, parikymmentä kertaa.\nÄänestykset menivät sikäli harakoille, etteivät ne muuttaneet mitään. Niitä oli kuitenkin paljon ja demokratia toteutui. Myös pienet ryhmät saivat äänestysten kautta mielipiteensä kuuluville, vaikkeivät pystyneet enää vaikuttamaan budjetin sisältöön.\nJoitakin tekstikohtia selvennettiin yhteisymmärryksessä.\nRyhmäpuheenvuorossaan kokoomuksen ryhmyri Sari Rautio arvioi, että tavoitteena ovat hyvät ja tarpeisiin vastaavat palvelut.\nHän muistutti, että kaupungin kehittämistä tulee tarkastella kokonaisuutena.\n-Pitää varmistua, ettei säästö yhtäällä ole kustannus toisaalla.\nHän myös painotti, että budjetissa toimintakulut saavat kasvaa vain puoli prosenttia.\n-Se on käytettävä rakenteiden uudistamiseen.\nSDP:n ryhmyri Johannes Koskinen arvioi, että talouden tasapainottaminen on sujunut Hämeenlinnassa hyvin, mutta parantamisen varaa olisi kuntalaisten osallistumismahdollisuuksissa.\nHän toivoi, että henkilöstö pystyttäisiin ottamaan nykyistä paremmin mukaan kaupungin kehittämiseen.\nMolemmat suurten puolueiden ryhmänjohtajat ottivat kantaa viimeaikojen koulukeskusteluihin.\nKoskisen mukaan lähikoulu tulisi taata kaikkein pienimmille koululaisiille.\nRautio otti kantaa päätöksenteon avoimuuteen.\nHänen mielestään asioita tulee käsitellä jo valmisteluvaiheessa myös mediassa, mutta ainakin poliitikkojen tulisi ymmärtää, mikä on vasta valmistelua ja milloin päätökset on jo tehty.\nKeskustan ryhmänjohtaja Hannu Kärpänen kiitteli sitä, että budjetin valmisteluun on todella päässyt vaikuttamaan tänä vuonna.\nHän muistutti, että myös liitosalueita tulisi kehittää yhdenvertaisina kaupungin keskustan kanssa.\nKärpänen nosti esille kaksi asiaa, joista valtuusto eniten väänsi budjettikokouksessaan.\nPullerille suunniteltu urheiluhalli sisältyy budjettiesitykseen tekstitasolla, vaikkei sen suunnitelmia ole esitelty valtuustolle.\nKärpänen ja monet muut myös vastustivat ikäihmisten lautakunnan tavoitetta vähentää viisi pitkäaikaishoivapaikkaa kuukaudessa. Toisaalta pyritään lisäämään kymmenen lyhytaikaista hoivaa tarjoavaa paikaan.\nKevyelle liikenteelle rahaa\nVihreiden Päivi Sieppi esitti, että Pullerin urheiluhalli pudotettaisiin kokonaan pois budjetista. Hän myös moitti Hämeenlinnaa ympäristöasioiden kehitysmaaksi, jossa kaupungin allekirjoittama Aalborgin sitoumus on pelkkä kuollut kirjain.\nSieppi ja vihreiden ryhmä esittivät mm. puolen miljoonan siirtämistä asuinalueiden infrasta kevyenliikenteen väylien parantamiseen ja erityisesti sellaisen rakentamiseen Sibeliuksen kadulle.\nNiin Sieppi kuin kristillisdemokraattien Teija Arvidssonkin varoittelivat velkaantumisesta.\n-Tiukka talouden tasapainottaminen kuihduttaa peruspalveluita. Nyt mennään ihan riskirajoilla esimerkiksi vanhustenhuollon henkilöstömitoituksessa ja terveydenhuollon jonoissa.\nSiinä kuin muut kehuivat budjettiesitystä suhteellisen selkeäksi, vasemmistoliiton Ritva Oinonen kuvaili sitä yleisluontoiseksi ja salaperäiseksi. Ryhmä tekikin siihen paljon muutosehdotuksia alkaen ikäihmisten lautakunnan budjetista, johon haluttiin vajaa miljoona lisää. Päätyen Ahveniston maauimalaan, joka haluttiin poistaa budjetista.\nPerussuomalaisten Ismo Soukola vaati vielä päitä vadille Innopark-tapauksesta ja yleensäkin kaupungin yhtiöiden kriittistä tarkastelua.\nHän valitti sitä, ettei suuria summia avattu riittävästi budjettikirjassa.\nÄänetykset eivät tuoneet budjettiin muutoksia.\nValtuusto hyväksyi lopulta ennätystiukan tilausbudjetin, joka sallii toimintakuluihin vain puolen prosentin kasvun. Veronkorotuksesta oltiin suhteellisen yksimielisiä, että se osuus oikeaan aikaan.\nBudjetti sisältää varautumisen Pullerin urheiluhallin rakentamiseen ja Ahveniston maauimalan peruskorjaamisen. (HäSa)


Lehtipiste Oy mukaan kuluttajien pakettitoimituksiin yhdessä Matkahuollon kanssa - 300 pakettiautomaattia kuluttajien käyttöön lokakuussa | Osuuskunta Tradeka\nLehtipiste Oy mukaan kuluttajien pakettitoimituksiin yhdessä Matkahuollon kanssa - 300 pakettiautomaattia kuluttajien käyttöön lokakuussa\n12.6.2018 08:31:00 EEST | Osuuskunta Tradeka\n”Lehtipiste on nyt myös Pakettipiste, kertoo Lehtipiste Oy:n toimitusjohtaja Janne Mansukoski.” Lukutuotteiden irtonumerojakelu on ollut meidän toimintamme kivijalka reilut 100 vuotta ja on sitä vahvasti jatkossakin. Tämä uusi investointi on merkittävä Lehtipisteen tulevaisuuden kannalta ja samalla avaus kasvaville markkinoille laajan kuljetusverkostomme tukemana. Matkahuollosta saamme vahvan ja osaavan kotimaisen yhteistyökumppanin tähän mielenkiintoiseen kasvuhankkeeseen”.\nKuluttajakäytöksen muutos kohti entistä nopeammin ja helpommin saatavilla olevia palveluita koskettaa eritysesti verkkokauppaa ja sen kuljetuspalveluita. Maailmalta Suomeen rantautuu vauhdilla myös ympäri vuorokauden saatavilla olevien palveluiden trendi. Matkahuollon asiakastutkimuksen mukaan viimeisen neljän vuoden kuluessa saman päivän kuljetusta odottavien asiakkaiden määrä on kasvanut 100 prosenttia.\nLehtipiste Oy, toimitusjohtaja Janne Mansukoski, puh. 040 900 8500, sähköposti janne.mansukoski@lehtipiste.fi, www.pakettipiste.fi\nLehtipiste Oy, myyntijohtaja Juha Teinilä, puh. 050 50 10 952, sähköposti juha.teinila@lehtipiste.fi, www.pakettipiste.fi\nOy Matkahuolto Ab, toimitusjohtaja Jarmo Oksaharju, puh. 040 836 4229, sähköposti jarmo.oksaharju@matkahuolto.fi, www.matkahuolto.fi\nOy Matkahuolto Ab, liiketoimintapäällikkö Erkki Vehman, puh. 0400 780 935, sähköposti erkki.vehman@matkahuolto.fi, www.matkahuolto.fi\nLehtipiste on koko maan kattava lehtien, kirjojen ja keräilytuotteiden irtonumeromarkkinoilla toimiva jakelu- ja markkinointiyhtiö. Lehtipisteen kuljetus – ja jakelukanava kattaa lähes 5000 myyntipistettä sekä lisäksi satoja asiakkaiden kohteita päivittäin ympäri maan. Lehtipiste Oy on osa Tradeka-Yhtiöt Oy:tä. www.pakettipiste.fi\nOy Matkahuolto Ab on suomalainen bussiliikenteen palvelu- ja markkinointiyritys, jonka pääliiketoiminta-alat ovat Matka- ja Pakettipalvelut. Pakettipalvelut ylläpitää ja kehittää bussiliikenteeseen perustuvaa paketinkuljetusjärjestelmää, jonka kautta paketteja voi lähettää ympäri Suomen sekä yhteistyökumppanuuksien ansiosta ympäri maailmaa. Yhdessä yhteistyökumppaneiden kanssa Matkahuollon palveluverkosto kattaa 2 000 palvelupistettä ympäri Suomen. www.matkahuolto.fi


2H+KT , kerrostalo, 1 667 €/kk, 53,5 m²\nVuokrataan ajaton ja hurmaava kaksio Kalasataman Lumo One pilvenpiirtäjästä!\nTämä upea Lumo-koti sijaitsee talon 18. kerroksessa ja noin 70 metrin korkeudessa asemasta. Kodin ikkunat avautuvat länteen eli Sörnäisten suuntaan. Maisemat avautuvat kerroksesta 9 alkaen yli viereisten rakennusten. Talon kolmesta erilaisesta sisustustyylistä tässä kodissa on käytetty sisustustyyliä kaksi. Sisustustyyleihin, asemapiirroksen ja kerrospohjiin pääset tutustumaan tarkemmin osoitteessa: Lumo.fi/lumo-one-materiaalit